CELEX: 32005R1737
Language: el
Date: 2005-10-21 00:00:00
Title: Κανονισμός (ΕΚ) αριθ. 1737/2005 της Επιτροπής, της 21ης Οκτωβρίου 2005, σχετικά με την τροποποίηση του κανονισμού (ΕΚ) αριθ. 1726/1999 όσον αφορά τους ορισμούς και τη διαβίβαση των πληροφοριών για το κόστος εργασίας   (Κείμενο που παρουσιάζει ενδιαφέρον για τον ΕΟΧ)

22.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 279/11
            
         
      ΚΑΝΟΝΙΣΜΌΣ (ΕΚ) αριθ. 1737/2005 ΤΗΣ ΕΠΙΤΡΟΠΉΣ
   
   της 21ης Οκτωβρίου 2005
   σχετικά με την τροποποίηση του κανονισμού (ΕΚ) αριθ. 1726/1999 όσον αφορά τους ορισμούς και τη διαβίβαση των πληροφοριών για το κόστος εργασίας
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 530/1999 του Συμβουλίου, της 9ης Μαρτίου 1999, για τις διαρθρωτικές στατιστικές σχετικά με τις αποδοχές και το κόστος εργασίας (1), και ιδίως το άρθρο 11 σημεία ii) και iii),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1726/1999 της Επιτροπής, της 27ης Ιουλίου 1999, σχετικά με την εφαρμογή του κανονισμού (ΕΚ) αριθ. 530/1999 του Συμβουλίου για τις στατιστικές διάρθρωσης των αμοιβών και του κόστους εργασίας, όσον αφορά τους ορισμούς και τη διαβίβαση των πληροφοριών για το κόστος εργασίας (2), προβλέπει την εφαρμογή μέτρων για τους ορισμούς και την κατανομή των πληροφοριών που πρέπει να παρέχονται και για την κατάλληλη τεχνική μορφή διαβίβασης των αποτελεσμάτων, όπως προβλέπεται στο άρθρο 11 του κανονισμού (ΕΚ) αριθ. 530/1999.
            
         
               (2)
            
            
               Η έρευνα για το κόστος εργασίας που πραγματοποιήθηκε για το έτος αναφοράς 2000 ήταν η πρώτη έρευνα που βασίστηκε στον κανονισμό (ΕΚ) αριθ. 1726/1999. Η πείρα που αποκτήθηκε από την έρευνα αυτή κατέδειξε την ανάγκη να βελτιωθούν οι διατάξεις του κανονισμού (ΕΚ) αριθ. 1726/1999, ώστε να ευθυγραμμιστούν με τις οικείες διατάξεις του κανονισμού (ΕΚ) αριθ. 1916/2000 της Επιτροπής, της 8ης Σεπτεμβρίου 2000, για εφαρμογή του κανονισμού (ΕΚ) αριθ. 530/1999 του Συμβουλίου σχετικά με τις διαρθρωτικές στατιστικές για τις αποδοχές και το κόστος εργασίας όσον αφορά τον ορισμό και τη διαβίβαση πληροφοριών για τη διάρθρωση των αποδοχών (3), και να βελτιωθεί η συσχέτιση μεταξύ των δεδομένων διαφόρων ερευνών σχετικά με τις αποδοχές και το κόστος εργασίας ανά διετία.
            
         
               (3)
            
            
               Ως εκ τούτου, ο κανονισμός (ΕΚ) αριθ. 1726/1999 πρέπει να τροποποιηθεί ανάλογα.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα του κανονισμού (ΕΚ) αριθ. 1726/1999 αντικαθίστανται από το κείμενο των παραρτημάτων του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Οκτωβρίου 2005.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 63 της 12.3.1999, σ. 6· κανονισμός όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (2)  ΕΕ L 203 της 3.8.1999, σ. 28.
   
      (3)  ΕΕ L 229 της 9.9.2000, σ. 3.
   
      ΠΑΡΑΡΤΗΜΑ I
      ΚΑΤΑΛΟΓΟΣ ΜΕΤΑΒΛΗΤΩΝ
      Διαρθρωτικές στατιστικές για το κόστος εργασίας
      
                  Πίνακας A
               
               
                  —
               
               
                  Εθνικά στοιχεία
               
            
                  Πίνακας B
               
               
                  —
               
               
                  Εθνικά στοιχεία κατά τάξη μεγέθους της επιχείρησης
               
            
                  Πίνακας Γ
               
               
                  —
               
               
                  Περιφερειακά στοιχεία
               
            Για τις ακόλουθες μεταβλητές απαιτείται η υποβολή είτε μόνο του πίνακα A είτε και των τριών πινάκων. Η υποχρεωτική υποβολή επισημαίνεται με το γράμμα «Υ» και η προαιρετική με το γράμμα «Π». Οι κωδικοί διαβίβασης που συνοδεύουν τις διάφορες κατηγορίες ποιοτικών μεταβλητών ή την τάξη μεγέθους των ποσοτικών μεταβλητών ορίζονται από την Eurostat σε έγγραφο σχετικά με την εφαρμογή.
      
                  Μεταβλητές
               
               
                  Μόνο A
               
               
                  Α-Γ (1)
                  
               
            A.   Αριθμός μισθωτών
               
            
                  
                              A.1
                           
                           
                              Συνολικός αριθμός μισθωτών
                           
                        
               
                   
               
               
                  Υ
               
            
                  
                              A.11
                           
                           
                              Μισθωτοί πλήρους απασχόλησης (εκτός των μαθητευομένων)
                           
                        
               
                   
               
               
                  Υ
               
            
                  
                              A.12
                           
                           
                              Μισθωτοί μερικής απασχόλησης (εκτός των μαθητευομένων)
                           
                        
               
                   
               
               
                  Υ
               
            
                  
                              A.121
                           
                           
                              Μισθωτοί μερικής απασχόλησης που μετατρέπονται σε μονάδες πλήρους απασχόλησης (εκτός των μαθητευομένων)
                           
                        
               
                   
               
               
                  Υ
               
            
                  
                              A.13
                           
                           
                              Μαθητευόμενοι
                           
                        
               
                   
               
               
                  Υ
               
            
                  
                              A.131
                           
                           
                              Μαθητευόμενοι μερικής απασχόλησης που μετατρέπονται σε μονάδες πλήρους απασχόλησης
                           
                        
               
                   
               
               
                  Υ
               
            B.   Ώρες εργασίας που πραγματοποιήθηκαν
               
            
                  
                              B.1
                           
                           
                              Σύνολο ωρών εργασίας που πραγματοποιήθηκαν
                           
                        
               
                   
               
               
                  Υ
               
            
                  
                              B.11
                           
                           
                              Ώρες εργασίας που πραγματοποιήθηκαν από μισθωτούς πλήρους απασχόλησης (εκτός των μαθητευομένων)
                           
                        
               
                   
               
               
                  Υ
               
            
                  
                              B.12
                           
                           
                              Ώρες εργασίας που πραγματοποιήθηκαν από μισθωτούς μερικής απασχόλησης (εκτός των μαθητευομένων)
                           
                        
               
                   
               
               
                  Υ
               
            
                  
                              B.13
                           
                           
                              Ώρες εργασίας που πραγματοποιήθηκαν από μαθητευομένους
                           
                        
               
                   
               
               
                  Υ
               
            Γ.   Ώρες εργασίας που αμείφθηκαν
               
            
                  
                              Γ.1
                           
                           
                              Σύνολο των ωρών εργασίας που αμείφθηκαν
                           
                        
               
                  Υ
               
               
                   
               
            
                  
                              Γ.11
                           
                           
                              Ώρες εργασίας για τις οποίες αμείφθηκαν οι μισθωτοί πλήρους απασχόλησης (εκτός των μαθητευομένων)
                           
                        
               
                  Υ
               
               
                   
               
            
                  
                              Γ.12
                           
                           
                              Ώρες εργασίας για τις οποίες αμείφθηκαν οι μισθωτοί μερικής απασχόλησης (εκτός των μαθητευομένων)
                           
                        
               
                  Υ
               
               
                   
               
            
                  
                              Γ.13
                           
                           
                              Ώρες εργασίας για τις οποίες αμείφθηκαν οι μαθητευόμενοι
                           
                        
               
                  Υ
               
               
                   
               
            Δ.   Κόστος εργασίας (για λεπτομέρειες, βλ. σχήμα 1 παρακάτω)
                  
               
            
                  
                              Δ.1
                           
                           
                              Αμοιβές (εισόδημα) εξαρτημένης εργασίας
                           
                        
               
                   
               
               
                  Υ
               
            
                  
                              Δ.11
                           
                           
                              Μισθοί και ημερομίσθια (για λεπτομέρειες, βλ. σχήμα 2 παρακάτω)
                              
                           
                        
               
                   
               
               
                  Υ
               
            
                  
                              Δ.111
                           
                           
                              Μισθοί και ημερομίσθια (εκτός των αμοιβών μαθητευομένων)
                           
                        
               
                   
               
               
                  Υ
               
            
                  
                              Δ.1111
                           
                           
                              Άμεσες αμοιβές, επιμίσθια (bonus) και επιδόματα
                           
                        
               
                   
               
               
                  Υ
               
            
                  
                              Δ.11111
                           
                           
                              Άμεσες αμοιβές, επιμίσθια (bonus) και επιδόματα που καταβάλλονται κάθε περίοδο μισθοδοσίας
                           
                        
               
                  Υ
               
               
                   
               
            
                  
                              Δ.11112
                           
                           
                              Άμεσες αμοιβές, επιμίσθια (bonus) και επιδόματα που δεν καταβάλλονται κάθε περίοδο μισθοδοσίας (2)
                              
                           
                        
               
                  Υ
               
               
                   
               
            
                  
                              Δ.1112
                           
                           
                              Πληρωμές σε αποταμιευτικά προγράμματα υπέρ των μισθωτών
                           
                        
               
                   
               
               
                  Υ
               
            
                  
                              Δ.1113
                           
                           
                              Πληρωμές για ημέρες εργασίας που δεν πραγματοποιήθηκαν
                           
                        
               
                   
               
               
                  Υ
               
            
                  
                              Δ.1114
                           
                           
                              Αμοιβές σε είδος
                           
                        
               
                   
               
               
                  Υ
               
            
                  
                              Δ.11141
                           
                           
                              Προϊόντα της επιχείρησης (προαιρετικό)
                              
                           
                        
               
                  Π
               
               
                   
               
            
                  
                              Δ.11142
                           
                           
                              Στέγη για το προσωπικό (3)
                                 (προαιρετικό)
                              
                           
                        
               
                  Π
               
               
                   
               
            
                  
                              Δ.11143
                           
                           
                              Αυτοκίνητα της επιχείρησης (προαιρετικό)
                              
                           
                        
               
                  Π
               
               
                   
               
            
                  
                              Δ.11144
                           
                           
                              Προγράμματα δικαιωμάτων προαίρεσης για την αγορά μετοχών και προγράμματα αγοράς μετοχών (προαιρετικό)
                              
                           
                        
               
                  Π
               
               
                   
               
            
                  
                              Δ.11145
                           
                           
                              Λοιπά (προαιρετικό)
                              
                           
                        
               
                  Π
               
               
                   
               
            
                  
                              Δ.112
                           
                           
                              Αμοιβές μαθητευομένων
                           
                        
               
                   
               
               
                  Υ
               
            
                  
                              Δ.12
                           
                           
                              Εργοδοτικές εισφορές κοινωνικής ασφάλισης (για λεπτομέρειες, βλ. σχήμα 3 παρακάτω)
                              
                           
                        
               
                   
               
               
                  Υ
               
            
                  
                              Δ.121
                           
                           
                              Πραγματικές εργοδοτικές εισφορές κοινωνικής ασφάλισης (εκτός των εισφορών για μαθητευομένους)
                           
                        
               
                   
               
               
                  Υ
               
            
                  
                              Δ.1211
                           
                           
                              Θεσμοθετημένες εισφορές κοινωνικής ασφάλισης
                           
                        
               
                  Υ
               
               
                   
               
            
                  
                              Δ.1212
                           
                           
                              Συλλογικά συμφωνημένες, συμβατικές και εθελοντικές εισφορές κοινωνικής ασφάλισης που καταβάλλει ο εργοδότης
                           
                        
               
                  Υ
               
               
                   
               
            
                  
                              Δ.122
                           
                           
                              Τεκμαρτές εργοδοτικές εισφορές κοινωνικής ασφάλισης (εκτός των εισφορών για τους μαθητευομένους)
                           
                        
               
                   
               
               
                  Υ
               
            
                  
                              Δ.1221
                           
                           
                              Εγγυημένη αμοιβή σε περίπτωση ασθένειας (προαιρετικό)
                              
                           
                        
               
                  Π
               
               
                   
               
            
                  
                              Δ.1222
                           
                           
                              Τεκμαρτές εργοδοτικές εισφορές κοινωνικής ασφάλισης για συντάξεις και ιατροφαρμακευτική περίθαλψη (προαιρετικό)
                              
                           
                        
               
                  Π
               
               
                   
               
            
                  
                              Δ.1223
                           
                           
                              Πληρωμές σε μισθωτούς που φεύγουν από την επιχείρηση (προαιρετικό)
                              
                           
                        
               
                  Π
               
               
                   
               
            
                  
                              Δ.1224
                           
                           
                              Λοιπές τεκμαρτές εργοδοτικές εισφορές κοινωνικής ασφάλισης (προαιρετικό)
                              
                           
                        
               
                  Π
               
               
                   
               
            
                  
                              Δ.123
                           
                           
                              Εργοδοτικές εισφορές κοινωνικής ασφάλισης για μαθητευομένους
                           
                        
               
                   
               
               
                  Υ
               
            
                  
                              Δ.2
                           
                           
                              Δαπάνες επαγγελματικής κατάρτισης που πραγματοποιεί ο εργοδότης
                           
                        
               
                   
               
               
                  Υ
               
            
                  
                              Δ.3
                           
                           
                              Λοιπές δαπάνες που πραγματοποιεί ο εργοδότης
                           
                        
               
                   
               
               
                  Υ
               
            
                  
                              Δ.4
                           
                           
                              Φόροι που πληρώνει ο εργοδότης
                           
                        
               
                   
               
               
                  Υ
               
            
                  
                              Δ.5
                           
                           
                              Επιδοτήσεις που λαμβάνει ο εργοδότης
                           
                        
               
                   
               
               
                  Υ
               
            E.   Πληροφορίες για τις μονάδες
               
            
                  
                              E.1
                           
                           
                              Τοπικές μονάδες, συνολικός πληθυσμός
                           
                        
               
                   
               
               
                  Υ
               
            
                  
                              E.2
                           
                           
                              Τοπικές μονάδες, δείγμα
                           
                        
               
                   
               
               
                  Υ
               
            Προαιρετικά, τα κράτη μέλη μπορούν να καταγράψουν λεπτομερέστερα στοιχεία για τις ακόλουθες μεταβλητές (η διαβίβασή τους στη Eurostat γίνεται μόνο κατόπιν σχετικού αιτήματος):
      
                  A.11
               
               
                  Μισθωτοί πλήρους απασχόλησης
               
            
                  A.12
               
               
                  Μισθωτοί μερικής απασχόλησης
               
            
                  Δ.11112
               
               
                  Άμεσες αμοιβές, επιμίσθια (bonus) και επιδόματα που δεν καταβάλλονται κάθε περίοδο μισθοδοσίας
               
            
                  Δ.1113
               
               
                  Πληρωμές για ημέρες εργασίας που δεν πραγματοποιήθηκαν
               
            
                  Δ.1211
               
               
                  Θεσμοθετημένες εισφορές κοινωνικής ασφάλισης
               
            
                  Δ.1212
               
               
                  Συλλογικά συμφωνημένες, συμβατικές και εθελοντικές εισφορές κοινωνικής ασφάλισης
               
            
                  Δ.1223
               
               
                  Πληρωμές σε μισθωτούς που φεύγουν από την επιχείρηση
               
            Σχήμα 1
      Κόστος εργασίας και οι βασικές συνιστώσες του
      
         
      Σχήμα 2
      Ανάλυση της συνιστώσας «Μισθοί και ημερομίσθια» (Δ.11)
      
         
      Σχήμα 3
      Ανάλυση της συνιστώσας «Εργοδοτικές εισφορές κοινωνικής ασφάλισης» (Δ.12)
      
         
      
         (1)  Ο πίνακας Γ αφορά μόνο τις χώρες με περιφέρειες NUTS 1.
      
         (2)  Εκτός των πληρωμών σε αποταμιευτικά προγράμματα υπέρ των μισθωτών.
      
         (3)  Εκτός των επιδομάτων μετακόμισης.
   
   
      ΠΑΡΑΡΤΗΜΑ II
      ΟΡΙΣΜΟΙ ΤΩΝ ΜΕΤΑΒΛΗΤΩΝ
      A.   ΑΡΙΘΜΟΣ ΜΙΣΘΩΤΩΝ
      Ως «μισθωτοί» νοούνται όλα τα άτομα, ανεξάρτητα από την ιθαγένειά τους ή το χρόνο εργασίας τους στη χώρα, τα οποία έχουν συνάψει άμεση (επίσημη ή άτυπη) σύμβαση απασχόλησης με την επιχείρηση ή την τοπική μονάδα και αμείβονται ανεξαρτήτως του είδους της εργασίας που επιτελούν, του αριθμού των ωρών που εργάζονται (πλήρης ή μερική απασχόληση) και της διάρκειας της σύμβασης (ορισμένου ή αορίστου χρόνου). Η αμοιβή μισθωτών μπορεί να λάβει τη μορφή μισθού και ημερομισθίου, συμπεριλαμβανομένων των επιμισθίων (bonus), της αμοιβής για εργασία με το κομμάτι (φασόν) ή για εργασία με βάρδιες, των επιδομάτων, των ποσοστών, των φιλοδωρημάτων, των προμηθειών και των αμοιβών σε είδος.
      Ο παρών ορισμός των μισθωτών καλύπτει τους χειρωνακτικά και μη χειρωνακτικά εργαζομένους και το διευθυντικό προσωπικό επιχειρήσεων του ιδιωτικού και του δημόσιου τομέα οι οποίες ασχολούνται με τις οικονομικές δραστηριότητες που ταξινομούνται στους τίτλους Γ-K και M-Ξ της ονοματολογίας NACE Αναθ. 1.1 και απασχολούν τουλάχιστον δέκα εργαζομένους (1).
      Παρακάτω αναφέρονται ενδεικτικά οι κατηγορίες μισθωτών που περιλαμβάνονται:
      
                  —
               
               
                  αντιπρόσωποι πωλήσεων, με την προϋπόθεση ότι είναι εγγεγραμμένοι στην κατάσταση μισθοδοσίας και λαμβάνουν άλλης μορφής αμοιβή παράλληλα με τυχόν προμήθειες,
               
            
                  —
               
               
                  αμειβόμενοι εργαζόμενοι ιδιοκτήτες,
               
            
                  —
               
               
                  μαθητευόμενοι,
               
            
                  —
               
               
                  σπουδαστές και καταρτιζόμενοι (ασκούμενοι δικηγόροι, ασκούμενο νοσηλευτικό προσωπικό, βοηθητικό ερευνητικό ή διδακτικό προσωπικό, ασκούμενοι ιατροί σε νοσοκομεία κ.λπ.), οι οποίοι έχουν αναλάβει ρητώς τη δέσμευση να συμβάλλουν στην παραγωγική διαδικασία της μονάδας έναντι αμοιβής,
               
            
                  —
               
               
                  προσωρινοί ή έκτακτοι εργαζόμενοι (π.χ. προσωπικό γραμματείας) που προσλαμβάνονται, απασχολούνται και αμείβονται από γραφεία ευρέσεως εργασίας για να εργαστούν αλλού, συχνά για συγκεκριμένες χρονικές περιόδους (2),
               
            
                  —
               
               
                  εποχικοί και περιστασιακοί εργαζόμενοι, εάν έχουν συνάψει επίσημη ή άτυπη συμφωνία με την επιχείρηση ή την τοπική μονάδα και έχουν προκαθορισμένες ώρες εργασίας,
               
            
                  —
               
               
                  μισθωτοί για τους οποίους προέκυψε κόστος εργασίας κατά το έτος αναφοράς, αλλά οι οποίοι απουσίαζαν προσωρινά από την εργασία τους λόγω ασθένειας ή τραυματισμού, διακοπών ή άδειας, απεργίας ή ανταπεργίας, εκπαιδευτικής ή επιμορφωτικής άδειας, άδειας μητρότητας ή γονικής άδειας, μειωμένης οικονομικής δραστηριότητας, διακοπής των εργασιών λόγω κακοκαιρίας, μηχανικών βλαβών, έλλειψης πρώτων υλών, καυσίμων ή ηλεκτρικού ρεύματος, ή άλλης προσωρινής απουσίας με ή χωρίς άδεια,
               
            
                  —
               
               
                  όσοι εργάζονται στο εξωτερικό, εφόσον εξακολουθούν να αμείβονται από τη στατιστική μονάδα,
               
            
                  —
               
               
                  εξωτερικοί εργαζόμενοι (3), συμπεριλαμβανομένων των κατ’ οίκον εργαζομένων και των τηλεργαζομένων, εάν υπάρχει ρητή συμφωνία ότι οι εν λόγω εργαζόμενοι αμείβονται με βάση την πραγματοποιηθείσα εργασία, δηλαδή την ποσότητα της εργασίας που προσφέρεται ως εισροή σε κάποια παραγωγική διεργασία.
               
            Οι ακόλουθες κατηγορίες αποκλείονται:
      
                  —
               
               
                  αντιπρόσωποι πωλήσεων και άλλα άτομα που αμείβονται εξ ολοκλήρου βάσει ποσοστών ή προμηθειών, δεν είναι εγγεγραμμένοι στην κατάσταση μισθοδοσίας ή είναι αυτοαπασχολούμενοι,
               
            
                  —
               
               
                  ιδιοκτήτες, διευθυντές ή στελέχη που η αμοιβή τους έχει εξ ολοκλήρου τη μορφή συμμετοχής στα κέρδη,
               
            
                  —
               
               
                  συμβοηθούντα μέλη οικογενείας που δεν είναι μισθωτοί (όπως ορίζεται παραπάνω) της επιχείρησης ή της τοπικής μονάδας,
               
            
                  —
               
               
                  αυτοαπασχολούμενοι,
               
            
                  —
               
               
                  εργαζόμενοι εθελοντικά χωρίς αμοιβή (π.χ. όσοι εργάζονται, κατά κανόνα, σε φορείς μη κερδοσκοπικού χαρακτήρα, όπως τα φιλανθρωπικά ιδρύματα).
               
            Αναφορά ΕΣΟΛ 95: σημεία 11.12-11.14
      A.1   Συνολικός αριθμός μισθωτών
      Αυτή η μεταβλητή καλύπτει τους μισθωτούς πλήρους απασχόλησης (A.11), τους μισθωτούς μερικής απασχόλησης (A.12) και τους μαθητευομένους (A.13).
      Αναφορά ΣΔΕ: κωδικός 16130 (αριθμός μισθωτών)
      A.11   Μισθωτοί πλήρους απασχόλησης (εκτός των μαθητευομένων)
      Καλύπτει τους μισθωτούς (εκτός των μαθητευομένων) των οποίων το κανονικό ωράριο εργασίας είναι εκείνο που συμφωνήθηκε συλλογικά ή το συνηθισμένο ωράριο εργασίας της επιχείρησης ή της τοπικής μονάδας, ακόμη και αν η διάρκεια της σύμβασής τους είναι μικρότερη του ενός έτους. Ο αιτούμενος αριθμός μισθωτών είναι ο μέσος μηνιαίος αριθμός μισθωτών πλήρους απασχόλησης οι οποίοι απασχολούνται στη μονάδα που παρέχει τα στοιχεία κατά το έτος αναφοράς.
      A.12   Μισθωτοί μερικής απασχόλησης (εκτός των μαθητευομένων)
      Καλύπτει τους μισθωτούς (εκτός των μαθητευομένων) των οποίων το κανονικό ωράριο εργασίας είναι μικρότερο από εκείνο που συμφωνήθηκε συλλογικά ή από το συνηθισμένο ωράριο εργασίας της επιχείρησης ή της τοπικής μονάδας σε καθημερινή, εβδομαδιαία ή μηνιαία βάση (μισό ωράριο, τρία τέταρτα του ωραρίου, τέσσερα πέμπτα κ.λπ.). Ο αιτούμενος αριθμός μισθωτών είναι ο μέσος μηνιαίος αριθμός μισθωτών μερικής απασχόλησης οι οποίοι απασχολούνται στη μονάδα που παρέχει τα στοιχεία κατά το έτος αναφοράς.
      A.121   Μισθωτοί μερικής απασχόλησης που μετατρέπονται σε μονάδες πλήρους απασχόλησης (εκτός των μαθητευομένων)
      Η μετατροπή αυτή πρέπει να πραγματοποιείται είτε άμεσα από την επιχείρηση ή την τοπική μονάδα που απαντά στα ερωτηματολόγια είτε από το φορέα που διενεργεί τη συλλογή/την εθνική στατιστική υπηρεσία με βάση το κανονικό ωράριο εργασίας των εργαζομένων πλήρους απασχόλησης στην ίδια επιχείρηση/τοπική μονάδα, χρησιμοποιώντας τη μέθοδο που κρίνουν καταλληλότερη. Ο αιτούμενος αριθμός μισθωτών είναι ο μέσος μηνιαίος αριθμός μισθωτών μερικής απασχόλησης (που μετατρέπονται σε μονάδες πλήρους απασχόλησης) οι οποίοι απασχολούνται στη μονάδα που παρέχει τα στοιχεία κατά το έτος αναφοράς.
      Αναφορά ΕΣΟΛ 95: σημεία 11.32-11.34
      A.13   Μαθητευόμενοι
      Καλύπτει όλους τους μισθωτούς, πλήρους ή μερικής απασχόλησης, οι οποίοι δεν συμμετέχουν ακόμη πλήρως στην παραγωγική διαδικασία και εργάζονται είτε στα πλαίσια σύμβασης μαθητείας είτε στα πλαίσια μιας κατάστασης στην οποία η επαγγελματική κατάρτιση υπερισχύει της παραγωγικότητας. Ο αιτούμενος αριθμός μαθητευομένων είναι ο μέσος μηνιαίος αριθμός μαθητευομένων οι οποίοι απασχολούνται στη μονάδα που παρέχει τα στοιχεία κατά το έτος αναφοράς.
      A.131   Μαθητευόμενοι μερικής απασχόλησης που μετατρέπονται σε μονάδες πλήρους απασχόλησης
      Η μετατροπή αυτή πρέπει να πραγματοποιείται είτε άμεσα από την επιχείρηση ή την τοπική μονάδα που απαντά στα ερωτηματολόγια είτε από το φορέα που διενεργεί τη συλλογή/την εθνική στατιστική υπηρεσία, χρησιμοποιώντας τη μέθοδο που κρίνουν καταλληλότερη. Οι ώρες που αφιερώνονται στην κατάρτιση είτε στην επιχείρηση/τοπική μονάδα είτε στο σχολείο εξαιρούνται. Ο αιτούμενος αριθμός μαθητευομένων είναι ο μέσος μηνιαίος αριθμός μαθητευομένων μερικής απασχόλησης (που μετατρέπονται σε μονάδες πλήρους απασχόλησης) οι οποίοι απασχολούνται στη μονάδα που παρέχει τα στοιχεία κατά το έτος αναφοράς (4).
      Αναφορές ΕΣΟΛ 95: σημεία 11.32-11.34· ΣΔΕ: κωδικός 16140 (A.11 + A.121 + A.131 αντιστοιχούν στη μεταβλητή ΣΔΕ «Συνολικός αριθμός μισθωτών σε μονάδες πλήρους απασχόλησης»)
      B.   ΩΡΕΣ ΕΡΓΑΣΙΑΣ ΠΟΥ ΠΡΑΓΜΑΤΟΠΟΙΗΘΗΚΑΝ
      Οι στατιστικές καλύπτουν το συνολικό αριθμό των ωρών εργασίας που πραγματοποίησαν όλοι οι μισθωτοί στη διάρκεια του έτους. Ο συνολικός αριθμός των ωρών εργασίας που πραγματοποιήθηκαν (B.1) καταγράφεται χωριστά για τους μισθωτούς πλήρους απασχόλησης (B.11), τους μισθωτούς μερικής απασχόλησης (B.12) και τους μαθητευομένους (B.13).
      Ο αριθμός των ωρών εργασίας που πραγματοποιήθηκαν ορίζεται ως το άθροισμα όλων των χρονικών περιόδων που αναλώθηκαν σε άμεσες και βοηθητικές δραστηριότητες για την παραγωγή αγαθών και υπηρεσιών.
      Οι ώρες εργασίας που πραγματοποιήθηκαν περιλαμβάνουν:
      
                  —
               
               
                  τις ώρες εργασίας που πραγματοποιήθηκαν κατά τις συνήθεις περιόδους εργασίας,
               
            
                  —
               
               
                  τις περιόδους αμειβόμενων υπερωριών, δηλαδή τις ώρες εργασίας που πραγματοποιήθηκαν πέραν του κανονικού ωραρίου εργασίας, ανεξάρτητα από το εφαρμοζόμενο ωρομίσθιο (π.χ. μία ώρα εργασίας που αμείβεται διπλάσια από το σύνηθες ωρομίσθιο πρέπει να καταχωρίζεται ως μία ώρα),
               
            
                  —
               
               
                  τις περιόδους μη αμειβόμενων υπερωριών (5),
               
            
                  —
               
               
                  το χρόνο που δαπανάται σε εργασίες όπως η προετοιμασία της δουλειάς και του χώρου εργασίας· η προετοιμασία, η συντήρηση, η επιδιόρθωση και ο καθαρισμός εργαλείων και μηχανημάτων· η έκδοση αποδείξεων και τιμολογίων· η συμπλήρωση εγγράφων και η σύνταξη εκθέσεων κ.λπ.,
               
            
                  —
               
               
                  το χρόνο που δαπανάται στο χώρο εργασίας κατά τη διάρκεια του οποίου δεν πραγματοποιείται εργασία λόγω, π.χ., διακοπών των μηχανημάτων, ατυχημάτων ή περιστασιακής έλλειψης εργασίας, αλλά για τον οποίο καταβάλλεται αμοιβή σύμφωνα με τη σύμβαση απασχόλησης,
               
            
                  —
               
               
                  τις σύντομες περιόδους ανάπαυσης στο χώρο εργασίας, στις οποίες περιλαμβάνεται το διάλειμμα για καφέ ή τσάι,
               
            
                  —
               
               
                  τις ώρες που αφιερώνονται στην κατάρτιση είτε στην επιχείρηση/τοπική μονάδα είτε στο σχολείο (το στοιχείο αυτό αποκλείεται για τους μαθητευομένους).
               
            Ωστόσο, από τις ώρες εργασίας που πραγματοποιήθηκαν αποκλείονται τα ακόλουθα:
      
                  —
               
               
                  οι ώρες που αμείφθηκαν αλλά δεν πραγματοποιήθηκαν: π.χ. η άδεια μετ’ αποδοχών, οι αργίες, η αναρρωτική άδεια, η άδεια μητρότητας κ.λπ.,
               
            
                  —
               
               
                  οι ώρες που δεν πραγματοποιήθηκαν και δεν αμείφθηκαν: π.χ., κατά τη διάρκεια ασθένειας και μητρότητας κ.λπ.,
               
            
                  —
               
               
                  οι ώρες εργασίας που δεν πραγματοποιήθηκαν (είτε αμείφθηκαν είτε όχι) κατά τη διάρκεια ειδικής άδειας για ιατρικές εξετάσεις, γάμο, κηδεία, μετακόμιση, συνεπεία ατυχήματος κ.λπ.,
               
            
                  —
               
               
                  το κύριο διάλειμμα για φαγητό (δηλαδή όχι οι σύντομες περίοδοι ανάπαυσης ή τα διαλείμματα για καφέ ή τσάι),
               
            
                  —
               
               
                  οι ώρες εργασίας που δεν πραγματοποιήθηκαν (είτε αμείφθηκαν είτε όχι) κατά τη διάρκεια μερικής ανεργίας, εργασιακών διενέξεων, ανταπεργιών κ.λπ.,
               
            
                  —
               
               
                  ο χρόνος που δαπανάται από το μισθωτό για τη μετάβαση στο χώρο εργασίας και την επιστροφή στο σπίτι,
               
            
                  —
               
               
                  οι ώρες που αφιερώνουν οι μαθητευόμενοι στην κατάρτιση είτε στην επιχείρηση/τοπική μονάδα είτε στα σχολεία.
               
            Αναφορές ΕΣΟΛ 95: σημεία 11.26-11.29· ΣΔΕ: κωδικός 16150 (Αριθμός ωρών εργασίας που πραγματοποιήθηκαν από τους μισθωτούς)
      Γ.   ΩΡΕΣ ΕΡΓΑΣΙΑΣ ΠΟΥ ΑΜΕΙΦΘΗΚΑΝ
      Αυτή η μεταβλητή καλύπτει τον συνολικό αριθμό των ωρών εργασίας που αμείφθηκαν κατά τη διάρκεια του έτους. Ο συνολικός αριθμός των ωρών εργασίας που αμείφθηκαν (Γ.1) καταγράφεται χωριστά για τους μισθωτούς πλήρους απασχόλησης (Γ.11), τους μισθωτούς μερικής απασχόλησης (Γ.12) και τους μαθητευομένους (Γ.13).
      Ο ετήσιος αριθμός των ωρών εργασίας που αμείφθηκαν ορίζεται ως:
      
                  —
               
               
                  το συνηθισμένο ωράριο εργασίας και οι υπερωρίες που αμείφθηκαν στη διάρκεια του έτους,
               
            
                  —
               
               
                  οι ώρες για τις οποίες η αμοιβή του μισθωτού είναι μειωμένη, ακόμη και αν η διαφορά καλύπτεται από πληρωμές των ταμείων κοινωνικής ασφάλισης,
               
            
                  —
               
               
                  οι ώρες εργασίας που δεν πραγματοποιήθηκαν στη διάρκεια της περιόδου αναφοράς αλλά, ωστόσο, αμείφθηκαν (ετήσια άδεια, αναρρωτική άδεια, επίσημες αργίες και άλλες ώρες που αμείβονται όπως π.χ. για ιατρικές εξετάσεις, τοκετό, γάμο, κηδεία, μετακόμιση κ.λπ.).
               
            Υπολογισμός των ετήσιων ωρών εργασίας που πραγματοποιήθηκαν και των ετήσιων ωρών εργασίας που αμείφθηκαν
      Ο υπολογισμός αυτός πρέπει να πραγματοποιείται είτε άμεσα από τις επιχειρήσεις ή τις τοπικές μονάδες που απαντούν στα ερωτηματολόγια είτε από το φορέα που διενεργεί τη συλλογή/τις εθνικές στατιστικές υπηρεσίες, χρησιμοποιώντας τη μέθοδο που κρίνουν καταλληλότερη. Με τους ακόλουθους τύπους υπολογίζονται οι ώρες εργασίας που πραγματοποιήθηκαν και οι ώρες εργασίας που αμείφθηκαν, με τη χρήση των διαθέσιμων στοιχείων.
      Ετήσιες ώρες εργασίας που πραγματοποιήθηκαν από μισθωτούς πλήρους απασχόλησης (B.11)
      Έστω ότι υπάρχουν διαθέσιμα στοιχεία για τις ακόλουθες μεταβλητές:
      
                  (A.11)
               
               
                  Μέσος μηνιαίος αριθμός μισθωτών πλήρους απασχόλησης
               
            
                  α)
               
               
                  Μέσες ετήσιες συνήθεις συμβατικές ώρες εργασίας ενός μισθωτού πλήρους απασχόλησης, εκτός των υπερωριών και του κυρίου διαλείμματος για φαγητό
               
            
                  β)
               
               
                  Μέσος ετήσιος αριθμός υπερωριών (αμειβόμενων και μη αμειβόμενων) ενός μισθωτού πλήρους απασχόλησης
               
            
                  γ)
               
               
                  Μέσος ημερήσιος αριθμός συμβατικών ωρών εργασίας και υπερωριών που πραγματοποιήθηκαν από μισθωτό πλήρους απασχόλησης, εκτός του κυρίου διαλείμματος για φαγητό
               
            
                  δ)
               
               
                  Μέσος ετήσιος αριθμός ημερών άδειας μετ’ αποδοχών ανά μισθωτό πλήρους απασχόλησης, οι οποίες χορηγούνται από τον εργοδότη
               
            
                  ε)
               
               
                  Μέσος ετήσιος αριθμός ημερών επίσημων αργιών ανά μισθωτό πλήρους απασχόλησης
               
            
                  στ)
               
               
                  Μέσος ετήσιος αριθμός ημερών αναρρωτικής άδειας και άδειας μητρότητας ανά μισθωτό πλήρους απασχόλησης
               
            
                  ζ)
               
               
                  Μέσος ετήσιος αριθμός ημερών μερικής ανεργίας και εργασιακών διενέξεων ανά μισθωτό πλήρους απασχόλησης
               
            
                  η)
               
               
                  Μέσος ετήσιος αριθμός λοιπών ημερών εργασίας που δεν πραγματοποιούνται ανά μισθωτό πλήρους απασχόλησης (π.χ. ειδική άδεια για ιατρικές εξετάσεις, τοκετό, γάμο, κηδεία, μετακόμιση, συνεπεία ατυχήματος κ.λπ.).
               
            Ο συνολικός ετήσιος αριθμός ωρών εργασίας μισθωτών πλήρους απασχόλησης (πριν από τις διορθώσεις για τις ημέρες εργασίας που δεν πραγματοποιήθηκαν) ισούται με (A.11) × (α + β). Εάν αφαιρεθεί ο συνολικός ετήσιος αριθμός των ωρών εργασίας που δεν πραγματοποιήθηκαν, ο οποίος ορίζεται ως (A.11) × γ × (δ + ε + στ + ζ + η), το υπόλοιπο ισούται με (B.11), τις συνολικές ετήσιες ώρες εργασίας που πραγματοποιήθηκαν από μισθωτούς πλήρους απασχόλησης:
      (B.11) = (A.11) × [(α + β) - γ (δ + ε + στ + ζ + η)].
      Ετήσιες ώρες εργασίας που πραγματοποιήθηκαν από μισθωτούς μερικής απασχόλησης (B.12) και μαθητευομένους (B.13)
      Παρόμοιοι τύποι μπορούν να χρησιμοποιηθούν για τον υπολογισμό των ωρών εργασίας που πραγματοποιήθηκαν από μισθωτούς μερικής απασχόλησης και μαθητευομένους.
      Ετήσιες αμειβόμενες ώρες εργασίας μισθωτών πλήρους απασχόλησης (Γ.11)
      Εφόσον υπάρχουν διαθέσιμα στοιχεία για τις ακόλουθες μεταβλητές
      
                  (A.11)
               
               
                  Μέσος μηνιαίος αριθμός μισθωτών πλήρους απασχόλησης
               
            
                  α1)
               
               
                  Μέσος ετήσιος αριθμός αμειβόμενων συμβατικών ωρών εργασίας ενός μισθωτού πλήρους απασχόλησης, εκτός των υπερωριών και του κυρίου διαλείμματος για φαγητό
               
            
                  β1)
               
               
                  Μέσος ετήσιος αριθμός αμειβόμενων υπερωριών ενός μισθωτού πλήρους απασχόλησης,
               
            ο συνολικός ετήσιος αριθμός αμειβόμενων ωρών εργασίας για μισθωτούς πλήρους απασχόλησης εκφράζεται με την εξίσωση
      (Γ.11) = (A.11) × (α1 + β1).
      Ετήσιες αμειβόμενες ώρες εργασίας μισθωτών μερικής απασχόλησης (Γ.12) και μαθητευομένων (Γ.13)
      Παρόμοιοι τύποι μπορούν να χρησιμοποιηθούν για τον υπολογισμό των αμειβόμενων ωρών εργασίας μισθωτών μερικής απασχόλησης και μαθητευομένων.
      Δ.   ΚΟΣΤΟΣ ΕΡΓΑΣΙΑΣ
      Ως «κόστος εργασίας» νοείται το σύνολο των δαπανών που επωμίζονται οι εργοδότες προκειμένου να απασχολήσουν εργαζομένους, έννοια η οποία έχει υιοθετηθεί στο κοινοτικό πλαίσιο και συμβαδίζει γενικά με το διεθνή ορισμό της διεθνούς διάσκεψης στατιστικολόγων εργασίας (Γενεύη, 1966). Το κόστος εργασίας περιλαμβάνει τις αμοιβές (εισόδημα) εξαρτημένης εργασίας (Δ.1), παράλληλα με τις αμοιβές σε χρήμα και σε είδος και τις εργοδοτικές εισφορές κοινωνικής ασφάλισης· τις δαπάνες επαγγελματικής κατάρτισης (Δ.2), τις λοιπές δαπάνες (Δ.3), τους φόρους που συνδέονται με την απασχόληση και θεωρούνται κόστος εργασίας (Δ.4), μείον τις τυχόν επιδοτήσεις που λαμβάνει ο εργοδότης (Δ.5). Το κόστος εργασίας για τα άτομα που βρίσκουν απασχόληση από γραφεία ευρέσεως προσωρινής απασχόλησης πρέπει να περιλαμβάνεται στον κλάδο στον οποίο ανήκει το γραφείο που τους προσλαμβάνει (NACE Αναθ. 1.1, τάξη 74.50) και όχι στον κλάδο στον οποίο ανήκει η επιχείρηση στην οποία πράγματι εργάζονται.
      Συνοπτική ανάλυση του συνολικού κόστους εργασίας ανά συνιστώσα παρέχεται στα σχήματα 1 έως 3 του παραρτήματος I.
      Δ.1   Αμοιβές (εισόδημα) εξαρτημένης εργασίας
      Ως «αμοιβές (εισόδημα) εξαρτημένης εργασίας» νοείται το σύνολο των αμοιβών, σε χρήμα ή σε είδος, που καταβάλλονται από έναν εργοδότη σε ένα μισθωτό ως αντάλλαγμα της εργασίας που προσφέρει ο μισθωτός στη διάρκεια της περιόδου αναφοράς. Αναλύονται ως εξής:
      
                  —
               
               
                  μισθοί και ημερομίσθια (Δ.11), που αποτελούνται κυρίως από μισθούς και ημερομίσθια (εκτός των αμοιβών μαθητευομένων) (Δ.111) και μισθούς και ημερομίσθια μαθητευομένων (Δ.112),
               
            
                  —
               
               
                  εργοδοτικές εισφορές κοινωνικής ασφάλισης (Δ.12), οι οποίες αποτελούνται κυρίως από πραγματικές εργοδοτικές εισφορές κοινωνικής ασφάλισης (εκτός των εισφορών για μαθητευομένους) (Δ.121)· τεκμαρτές εργοδοτικές εισφορές κοινωνικής ασφάλισης (εκτός των εισφορών για μαθητευομένους) (Δ.122) και εργοδοτικές εισφορές κοινωνικής ασφάλισης για μαθητευομένους (Δ.123).
               
            Αναφορές ΕΣΟΛ 95: 4.02 (κωδικός Δ.1), ΣΔΕ: κωδικός 13310 (δαπάνες προσωπικού)
      Δ.11   Μισθοί και ημερομίσθια
      Η μεταβλητή «μισθοί και ημερομίσθια» περιλαμβάνει τα επιμίσθια (bonus), την αμοιβή για εργασία με το κομμάτι (φασόν) και για εργασία με βάρδιες, τα επιδόματα, τα ποσοστά, τα φιλοδωρήματα, τις προμήθειες και τις αμοιβές σε είδος. Οι μισθοί και τα ημερομίσθια καταγράφονται για την περίοδο στη διάρκεια της οποίας πραγματοποιείται η εργασία. Ωστόσο, τα δώρα ή οι άλλες έκτακτες αμοιβές (13ος μισθός, καταβολή καθυστερουμένων χρηματικών παροχών κ.λπ.) καταγράφονται στην περίοδο κατά την οποία πρέπει να καταβάλλονται.
      Πλήρης ανάλυση των μισθών και των ημερομισθίων ανά συνιστώσα παρέχεται στο σχήμα 2 του παραρτήματος I.
      Αναφορές ΕΣΟΛ 95: σημεία 4.03-4.07 και 4.12α) (κωδικός Δ.11)· ΣΔΕ: κωδικός 13320 (μισθοί και ημερομίσθια)
      Δ.111   Μισθοί και ημερομίσθια (εκτός των αμοιβών μαθητευομένων)
      Δ.1111   Άμεσες αμοιβές, επιμίσθια (bonus) και επιδόματα
      Η μεταβλητή αυτή περιλαμβάνει τις αξίες των εισφορών κοινωνικής ασφάλισης, των φόρων εισοδήματος κ.λπ. που καταβάλλει ο μισθωτός, ακόμη και αν στην πραγματικότητα παρακρατούνται από τον εργοδότη και καταβάλλονται απευθείας στα συστήματα κοινωνικής ασφάλισης, στις φορολογικές αρχές κ.λπ. για λογαριασμό του μισθωτού.
      Το επιμίσθιο (bonus) συνιστά ένα είδος ανταμοιβής ή αναγνώρισης εκ μέρους του εργοδότη. Η καταβολή επιμισθίου στο μισθωτό δεν συνεπάγεται ούτε προδικάζει ότι το εν λόγω επιμίσθιο θα χρησιμοποιηθεί για την κάλυψη τυχόν ειδικών δαπανών. Η αξία και η χρονική στιγμή καταβολής του επιμισθίου εναπόκειται στη διακριτική ευχέρεια του εργοδότη ή ορίζεται στις συμβάσεις εργασίας.
      Το επίδομα συνιστά δικαίωμα που παρέχεται από τον εργοδότη στο μισθωτό για την κάλυψη ειδικής, άσχετης προς την εργασία, δαπάνης η οποία πραγματοποιήθηκε από το μισθωτό. Συχνά ορίζεται στις συμβάσεις εργασίας και συνήθως καταβάλλεται κατά την ημερομηνία έναρξης ισχύος του δικαιώματος.
      Δ.11111   Άμεσες αμοιβές, επιμίσθια (bonus) και επιδόματα που καταβάλλονται κάθε περίοδο μισθοδοσίας
      Πρόκειται για αμοιβές που έχουν τη μορφή τακτικών πληρωμών σε μετρητά οι οποίες καταβάλλονται τακτικά κάθε περίοδο μισθοδοσίας κατά τη διάρκεια του έτους. Για τους περισσότερους μισθωτούς, η περίοδος μισθοδοσίας είναι εβδομαδιαία ή μηνιαία. Ως εκ τούτου, οι πληρωμές που λαμβάνονται με μικρότερη συχνότητα (μηνιαίως σε περίπτωση εβδομαδιαίων τακτικών πληρωμών, τριμηνιαίως, εξαμηνιαίως ή ετησίως) ή σε ad hoc βάση δεν πρέπει να περιλαμβάνονται σε αυτή τη μεταβλητή. Οι πληρωμές σε αποταμιευτικά προγράμματα υπέρ των μισθωτών πρέπει να αποκλείονται από αυτή τη μεταβλητή και να περιλαμβάνονται στη μεταβλητή Δ.1112.
      Ειδικότερα, η μεταβλητή αφορά τα εξής:
      
                  —
               
               
                  βασικούς μισθούς και ημερομίσθια,
               
            
                  —
               
               
                  άμεσες αμοιβές που υπολογίζονται με βάση το χρόνο εργασίας, το παραγόμενο προϊόν ή το κομμάτι και πληρώνονται στους μισθωτούς για τις ώρες εργασίας που πραγματοποιήθηκαν,
               
            
                  —
               
               
                  αμοιβές και προσαυξήσεις για υπερωρίες, νυχτερινή εργασία, εργασία τις Κυριακές και τις επίσημες αργίες και εργασία με βάρδιες,
               
            
                  —
               
               
                  επιμίσθια (bonus) και επιδόματα που καταβάλλονται τακτικά κάθε περίοδο μισθοδοσίας, όπως:
                  
                              —
                           
                           
                              επιμίσθια εργασιακού χώρου για θορύβους, κινδύνους, δύσκολη εργασία, εργασία με βάρδιες ή συνεχή εργασία, νυχτερινή εργασία και εργασία τις Κυριακές και τις επίσημες αργίες,
                           
                        
                              —
                           
                           
                              επιμίσθια για την ατομική επίδοση, επιμίσθια για τα αποτελέσματα, την παραγωγή, την παραγωγικότητα, την υπευθυνότητα, την επιμέλεια, την ακρίβεια, την αρχαιότητα στην υπηρεσία, τα προσόντα και τις ειδικές γνώσεις.
                           
                        
            Περαιτέρω παραδείγματα στοιχείων μισθοδοσίας τα οποία πρέπει να περιλαμβάνονται στο σημείο αυτό παρατίθενται στο προσάρτημα του παραρτήματος II.
      Η μεταβλητή Δ.11111 αφορά ακαθάριστα ποσά πριν από την αφαίρεση των φόρων και των εισφορών κοινωνικής ασφάλισης που καταβάλλουν οι εργοδότες.
      Δ.11112   Άμεσες αμοιβές, επιμίσθια (bonus) και επιδόματα που δεν καταβάλλονται κάθε περίοδο μισθοδοσίας
      Όλες οι πληρωμές σε μισθωτούς οι οποίες δεν καταβάλλονται τακτικά κάθε (εβδομαδιαία ή μηνιαία) περίοδο μισθοδοσίας. Οι πληρωμές αυτές περιλαμβάνουν επιμίσθια και επιδόματα που καταβάλλονται σε καθορισμένες περιόδους (π.χ. μηνιαίως σε περίπτωση εβδομαδιαίων τακτικών πληρωμών, ή τριμηνιαίως, εξαμηνιαίως ή ετησίως), και επιμίσθια που συνδέονται με τις ατομικές ή τις συλλογικές επιδόσεις. Οι έκτακτες πληρωμές οι οποίες καταβάλλονται σε μισθωτούς που φεύγουν από την επιχείρηση περιλαμβάνονται σε αυτή τη μεταβλητή, εφόσον οι πληρωμές αυτές δεν συνδέονται με συλλογική σύμβαση. Εάν δεν υπάρχουν διαθέσιμα στοιχεία για πιθανή σύνδεση με συλλογική σύμβαση ή εάν είναι γνωστή η ύπαρξη μιας τέτοιας σύνδεσης, οι εν λόγω έκτακτες πληρωμές αποκλείονται από τη μεταβλητή αυτή και πρέπει να περιλαμβάνονται στη μεταβλητή Δ.1223. Οι πληρωμές σε αποταμιευτικά προγράμματα υπέρ των μισθωτών επίσης αποκλείονται και καλύπτονται από τη μεταβλητή Δ.1112.
      Παραδείγματα στοιχείων μισθοδοσίας που περιλαμβάνονται στη μεταβλητή Δ.11112 παρατίθενται στο προσάρτημα του παραρτήματος II.
      Ομοίως, η μεταβλητή Δ.11112 αφορά ακαθάριστα ποσά πριν από την αφαίρεση των φόρων και των εισφορών κοινωνικής ασφάλισης που καταβάλλουν οι εργοδότες.
      Δ.1112   Πληρωμές σε αποταμιευτικά προγράμματα υπέρ των μισθωτών
      Αφορά ποσά που καταβάλλονται σε αποταμιευτικά προγράμματα υπέρ των μισθωτών (όπως τα αποταμιευτικά προγράμματα των εταιρειών).
      Αναφορά ΕΣΟΛ 95: 4.03θ)
      Δ.1113   Πληρωμές για ημέρες εργασίας που δεν πραγματοποιήθηκαν
      Αμοιβή που καταβάλλεται για θεσμοθετημένη, συμβατική ή εθελοντικά παρεχόμενη άδεια και για επίσημες αργίες ή άλλες ημέρες εργασίας που αμείβονται αλλά δεν πραγματοποιούνται. Στο προσάρτημα του παραρτήματος II παρατίθενται παραδείγματα.
      Δ.1114   Αμοιβές σε είδος
      Αυτή η μεταβλητή αφορά τον υπολογισμό της αξίας όλων των αγαθών και των υπηρεσιών που παρέχονται στους μισθωτούς από την επιχείρηση ή την τοπική μονάδα. Περιλαμβάνονται τα προϊόντα της επιχείρησης, η στέγη για το προσωπικό, τα αυτοκίνητα της επιχείρησης, καθώς και τα προγράμματα δικαιωμάτων προαίρεσης για την αγορά μετοχών και τα προγράμματα αγοράς μετοχών. Εάν υπάρχουν στοιχεία σχετικά με τη φορολογία ατομικού εισοδήματος επί των αμοιβών σε είδος, θα μπορούσαν να χρησιμοποιηθούν ως κατά προσέγγιση υπολογισμός.
      Στο προσάρτημα του παραρτήματος II παρέχονται παραδείγματα αμοιβών σε είδος.
      Αναφορά ΕΣΟΛ 95: 4.04, 4.05 και 4.06 (κωδικός Δ.11)
      Δ.11141   Προϊόντα της επιχείρησης
      Παρέχονται δωρεάν για ιδιωτική χρήση ή πωλούνται στο προσωπικό σε τιμή κάτω του κόστους που είχαν για την επιχείρηση. Για παράδειγμα, τρόφιμα και ποτά (δεν περιλαμβάνονται οι δαπάνες σε καντίνες και τα δελτία γευμάτων), κάρβουνα, αέριο, ηλεκτρικό ρεύμα, βαρύ πετρέλαιο, θέρμανση, υποδήματα και ενδύματα (εκτός των στολών εργασίας), μικροϋπολογιστές κ.λπ.
      Θα πρέπει να σημειώνεται η καθαρή τιμή που πληρώνει η επιχείρηση, δηλαδή το κόστος των προϊόντων που παρέχει δωρεάν ή η διαφορά μεταξύ του κόστους των προϊόντων και της τιμής στην οποία τα πωλεί στο προσωπικό. Οι αντισταθμιστικές πληρωμές ή οι παροχές σε είδος που δεν απορροφώνται από τους μισθωτούς πρέπει επίσης να σημειώνονται.
      Δ.11142   Στέγη για το προσωπικό
      Είναι οι δαπάνες που πραγματοποιεί η επιχείρηση για να βοηθήσει τους μισθωτούς της όσον αφορά τη στέγασή τους και σε αυτές περιλαμβάνονται οι δαπάνες για ιδιόκτητες κατοικίες της επιχείρησης (δαπάνες για τη συντήρηση και τη διαχείριση των κατοικιών και φόροι και ασφάλειες που συνδέονται με τις κατοικίες αυτές), τα χαμηλότοκα δάνεια για την ανέγερση ή την αγορά κατοικιών από το προσωπικό (η διαφορά μεταξύ του επιτοκίου της αγοράς και του επιτοκίου που χορηγείται), καθώς και τα επιδόματα και οι επιδοτήσεις που παρέχονται σε μισθωτούς για τη στέγαση και την εγκατάστασή τους αλλά όχι τα επιδόματα μετακόμισης.
      Δ.11143   Αυτοκίνητα της επιχείρησης
      Ως τέτοια νοούνται τα αυτοκίνητα της επιχείρησης ή το κόστος που συνεπάγονται για την επιχείρηση τα αυτοκίνητα τα οποία παρέχει σε μισθωτούς για ιδιωτική τους χρήση. Θα πρέπει να περιλαμβάνεται το καθαρό κόστος λειτουργίας για την επιχείρηση (το ετήσιο κόστος χρηματοδοτικής μίσθωσης και οι πληρωμές τόκων — η απόσβεση, οι ασφάλειες, η συντήρηση, οι επισκευές και η στάθμευση). Δεν θα πρέπει να περιλαμβάνεται η κεφαλαιουχική δαπάνη αγοράς των οχημάτων ή τα έσοδα που προκύπτουν από τυχόν μεταπώλησή τους.
      Οι υπολογισμοί πρέπει να γίνονται με βάση πληροφορίες που έχουν στη διάθεσή τους οι επιχειρήσεις (δηλαδή με βάση τα μητρώα του στόλου των οχημάτων αυτού του είδους), την αξιολόγηση του μέσου κόστους ανά όχημα και την εκτίμηση της αναλογίας της ιδιωτικής χρήσης του οχήματος από τον μισθωτό.
      Δ.11144   Προγράμματα δικαιωμάτων προαίρεσης για την αγορά μετοχών και προγράμματα αγοράς μετοχών
      Αυτή η προαιρετική μεταβλητή αφορά κάθε μορφή πληρωμής σε είδος που συνδέεται με τις πληρωμές βάσει μετοχών. Τα προγράμματα δικαιωμάτων προαίρεσης για την αγορά μετοχών, τα προγράμματα αγοράς μετοχών και άλλα μέσα μετοχικού κεφαλαίου που ενδέχεται να αναπτυχθούν στο μέλλον υπάγονται σε αυτήν την κατηγορία. Ένα τυπικό χαρακτηριστικό αυτών των μέσων είναι ότι καταβάλλονται σε μετοχικό κεφάλαιο, δηλαδή συνιστούν μεταφορά μέσων μετοχικού κεφαλαίου από την επιχείρηση/τοπική μονάδα στον μισθωτό. Οι μορφές πληρωμών που καλύπτονται από τη μεταβλητή Δ.11144 είναι ταυτόσημες με εκείνες που καλύπτονται από το σημείο «Συναλλαγές πληρωμών βασιζόμενες σε μετοχές και καταβλητέες σε μετοχικό κεφάλαιο» του διεθνούς προτύπου χρηματοοικονομικής πληροφόρησης 2, «Πληρωμές βασιζόμενες σε μετοχές».
      Κατά κανόνα, τα προγράμματα αγοράς μετοχών μεταφέρουν μετοχές από την επιχείρηση του εργοδότη στους μισθωτούς. Η μεταφορά συντελείται στον παρόντα χρόνο (ημερομηνία χορήγησης) και βασίζεται σε τιμή χαμηλότερη από τη τιμή αγοράς που ισχύει τη δεδομένη στιγμή («τιμή άσκησης»). Το κόστος για την επιχείρηση ισοδυναμεί με το προϊόν του ποσού των μετοχών και τη διαφορά μεταξύ της τιμής αγοράς και της «τιμής άσκησης».
      Τα προγράμματα δικαιωμάτων προαίρεσης για την αγορά μετοχών μεταφέρουν, κατά κανόνα, το δικαίωμα αγοράς μετοχών της επιχείρησης του εργοδότη όχι πριν από σαφώς καθορισμένη χρονική στιγμή στο μέλλον (ημερομηνία κτήσης του δικαιώματος) σε ευνοϊκή «τιμή άσκησης» που έχει ήδη προκαθοριστεί στον παρόντα χρόνο (ημερομηνία χορήγησης). Οι μισθωτοί θα ασκούν αυτό το δικαίωμα μόνο εάν η τιμή αγοράς κατά την ημερομηνία κτήσης του δικαιώματος ή αργότερα υπερβαίνει την «τιμή άσκησης». Το κόστος για την επιχείρηση ισοδυναμεί και πάλι με το προϊόν του ποσού των μετοχών και τη διαφορά μεταξύ της τιμής αγοράς και της «τιμής άσκησης». Τόσο στις στατιστικές για το κόστος εργασίας όσο και στη λογιστική, οι εν λόγω δαπάνες καταλογίζονται και κατανέμονται σε όλη τη διάρκεια της «περιόδου κτήσης του δικαιώματος», που είναι η περίοδος μεταξύ της ημερομηνίας χορήγησης και της ημερομηνίας κτήσης του δικαιώματος. Τα ποσά αυτά δεν είναι σαφή κατά την περίοδο κτήσης του δικαιώματος και, συνεπώς, πρέπει να υπολογίζονται κατά προσέγγιση.
      Ο κατά προσέγγιση υπολογισμός της μεταβλητής Δ.11144 για το έτος αναφοράς θα μπορούσε, σε ιδανικές περιπτώσεις, να επιτευχθεί με τη βοήθεια κατευθυντηρίων γραμμών από το διεθνές πρότυπο χρηματοοικονομικής πληροφόρησης 2, «Πληρωμές βασιζόμενες σε μετοχές». Εάν δεν είναι διαθέσιμος αυτός ο υπολογισμός, μπορούν να ληφθούν οι τιμές σύμφωνα με τα λογιστικά πρότυπα ή τις φορολογικές διατάξεις του κράτους μέλους, με τον όρο ότι θα καλύπτουν τα μέσα μετοχικού κεφαλαίου της μεταβλητής Δ.11144 και θα αναφέρονται στην περίοδο αναφοράς της έρευνας για το κόστος εργασίας.
      Οι πληρωμές που καταβάλλονται για τη δημιουργία ειδικού ταμείου με σκοπό την αγορά εταιρικών μετοχών υπέρ των μισθωτών, ακόμη και αν αυτοί δεν έχουν άμεση πρόσβαση σε αυτά τα στοιχεία ενεργητικού, πρέπει να μειώνονται κατά το ποσό που αντιστοιχεί σε τυχόν φοροαπαλλαγή η οποία ενδέχεται να ισχύει στην περίπτωσή τους. Οι πληρωμές που βασίζονται σε μετοχές και καταβάλλονται τοις μετρητοίς, όπως τα δικαιώματα ανατίμησης μετοχής, δεν καλύπτονται από τη μεταβλητή Δ.11144 αλλά από τη μεταβλητή Δ.11112.
      Δ.11145   Λοιπά
      Καλύπτει ιδίως έμμεσες παροχές που βαρύνουν τον εργοδότη:
      
                  —
               
               
                  καντίνες και δελτία γευμάτων (vouchers),
               
            
                  —
               
               
                  πολιτιστικές, αθλητικές και ψυχαγωγικές εγκαταστάσεις και υπηρεσίες,
               
            
                  —
               
               
                  βρεφονηπιακούς και παιδικούς σταθμούς,
               
            
                  —
               
               
                  καταστήματα για το προσωπικό,
               
            
                  —
               
               
                  δαπάνες μεταφοράς για τη μετάβαση στην εργασία και την επιστροφή στο σπίτι,
               
            
                  —
               
               
                  πληρωμές στα ταμεία των σωματείων και δαπάνες των επιτροπών εργασίας.
               
            Όλες αυτές οι δαπάνες περιλαμβάνουν τις μικροεπισκευές και τη συνήθη συντήρηση των κτιρίων και του εξοπλισμού που διατίθενται για κοινωνικές, πολιτιστικές ή ψυχαγωγικές υπηρεσίες και εγκαταστάσεις όπως αναφέρονται παραπάνω. Οι μισθοί και τα ημερομίσθια που καταβάλλει η επιχείρηση άμεσα στο προσωπικό που εργάζεται σε αυτές τις υπηρεσίες και τις εγκαταστάσεις δεν καταχωρίζονται στον τίτλο της μεταβλητής Δ.11145.
      Δ.112   Αμοιβές μαθητευομένων
      Βλ. Δ.11.
      Δ.12   Εργοδοτικές εισφορές κοινωνικής ασφάλισης
      Αυτή η μεταβλητή αφορά ποσό ίσο με την αξία των εισφορών κοινωνικής ασφάλισης που καταβάλλουν οι εργοδότες προκειμένου να εξασφαλίσουν στους μισθωτούς τους το δικαίωμα για κοινωνικές παροχές. Οι εργοδοτικές εισφορές κοινωνικής ασφάλισης μπορεί να είναι πραγματικές ή τεκμαρτές.
      Πλήρης ανάλυση των εργοδοτικών εισφορών κοινωνικής ασφάλισης ανά συνιστώσα παρέχεται στο σχήμα 3 του παραρτήματος I.
      Αναφορές ΕΣΟΛ 95: 4.08 (κωδικός Δ.12)· ΣΔΕ: κωδικός 13330 (Εισφορές κοινωνικής ασφάλισης)
      Δ.121   Πραγματικές εργοδοτικές εισφορές κοινωνικής ασφάλισης (εκτός των εισφορών για μαθητευομένους)
      Είναι πληρωμές που πραγματοποιούν οι εργοδότες για τους μισθωτούς τους σε ασφαλιστικά συστήματα (ταμεία κοινωνικής ασφάλισης και ιδιωτικά ασφαλιστικά συστήματα όπως τα συστήματα επαγγελματικής συνταξιοδότησης). Οι πληρωμές αυτές καλύπτουν θεσμοθετημένες, συμβατικές και εθελοντικές εισφορές για την ασφάλιση κατά των κοινωνικών κινδύνων ή αναγκών. Οι πραγματικές εργοδοτικές εισφορές κοινωνικής ασφάλισης καταγράφονται στην περίοδο κατά την οποία πραγματοποιείται η εργασία.
      Παραδείγματα παρατίθενται στο προσάρτημα του παραρτήματος II.
      Αναφορά ΕΣΟΛ 95: 4.09 (κωδικός Δ.121) και 4.12β)
      Δ.1211   Θεσμοθετημένες εισφορές κοινωνικής ασφάλισης
      Εισφορές που καταβάλλει ο εργοδότης σε ιδρύματα κοινωνικής ασφάλισης και είναι υποχρεωτικές βάσει του νόμου. Τα ποσά των εν λόγω εισφορών πρέπει να καταγράφονται αφού αφαιρεθούν οι επιδοτήσεις. Περιλαμβάνουν:
      
                  —
               
               
                  εισφορές σε ασφαλιστικά προγράμματα συνταξιοδότησης, ασθένειας, μητρότητας και αναπηρίας,
               
            
                  —
               
               
                  θεσμοθετημένες εισφορές σε ασφαλιστικά προγράμματα κατά της ανεργίας,
               
            
                  —
               
               
                  θεσμοθετημένες εισφορές σε ασφαλιστικά προγράμματα κατά των εργατικών ατυχημάτων και των επαγγελματικών ασθενειών,
               
            
                  —
               
               
                  θεσμοθετημένες εισφορές σε συστήματα οικογενειακών παροχών,
               
            
                  —
               
               
                  όλες τις άλλες θεσμοθετημένες εισφορές που δεν αναφέρονται αλλού.
               
            Δ.1212   Συλλογικά συμφωνημένες, συμβατικές και εθελοντικές εισφορές κοινωνικής ασφάλισης που καταβάλλει ο εργοδότης
      Πρόκειται για όλες τις εισφορές που καταβάλλει ο εργοδότης στα συστήματα κοινωνικής ασφάλισης οι οποίες είναι συμπληρωματικές προς τις εισφορές που επιβάλλει ο νόμος. Θα πρέπει να λαμβάνονται υπόψη τυχόν φοροαπαλλαγές που ενδέχεται να ισχύουν για τον εργοδότη. Οι εισφορές αυτές περιλαμβάνουν:
      
                  —
               
               
                  επικουρικά συνταξιοδοτικά συστήματα, συστήματα επαγγελματικής συνταξιοδότησης (σχέδια ομαδικής ασφάλισης, αυτοδιοικούμενα ταμεία, λογιστικά αποθέματα ή προβλέψεις στον ισολογισμό, όλες οι άλλες δαπάνες που αποσκοπούν στη χρηματοδότηση επικουρικών συνταξιοδοτικών συστημάτων),
               
            
                  —
               
               
                  επικουρικά συστήματα ασφάλισης κατά της ασθένειας,
               
            
                  —
               
               
                  επικουρικά συστήματα ασφάλισης κατά της ανεργίας,
               
            
                  —
               
               
                  όλα τα άλλα μη υποχρεωτικά επικουρικά συστήματα κοινωνικής ασφάλισης που δεν αναφέρονται αλλού.
               
            Δ.122   Τεκμαρτές εργοδοτικές εισφορές κοινωνικής ασφάλισης (εκτός των εισφορών για τους μαθητευομένους)
      Οι τεκμαρτές εργοδοτικές εισφορές κοινωνικής ασφάλισης απαιτούνται για την απόκτηση ενός πλήρους μέτρου του κόστους εργασίας κατά τη στιγμή που πραγματοποιείται η εργασία. Οι εν λόγω εισφορές είναι το αντίστοιχο των παρατηρήσιμων αυτοχρηματοδοτούμενων κοινωνικών παροχών που καταβάλλονται.
      Οι αυτοχρηματοδοτούμενες κοινωνικές παροχές πληρώνονται απευθείας από τους εργοδότες στους μισθωτούς τους ή σε πρώην μισθωτούς τους και σε άλλους δικαιούχους χωρίς να παρεμβάλλεται ταμείο κοινωνικών ασφαλίσεων, ασφαλιστική επιχείρηση ή αυτόνομο συνταξιοδοτικό ταμείο και χωρίς να δημιουργείται ειδικό ταμείο ή ξεχωριστό αποθεματικό για το σκοπό αυτό. Αντιθέτως, οι κοινωνικές παροχές καταβάλλονται από τους ίδιους πόρους των εργοδοτών που εφαρμόζουν αυτοχρηματοδοτούμενα προγράμματα. Το γεγονός ότι ορισμένες κοινωνικές παροχές πληρώνονται απευθείας από τους εργοδότες και όχι μέσω ταμείων κοινωνικής ασφάλισης ή άλλων ασφαλιστών καθόλου δεν μειώνει το χαρακτήρα των παροχών ως παροχών κοινωνικής πρόνοιας. Η μεταβλητή Δ.122 μπορεί να είναι ιδιαίτερα σημαντική σε περίπτωση που ο εργοδότης είναι παραγωγός μη εμπορεύσιμου προϊόντος (δημόσιος τομέας).
      Η τιμή της μεταβλητής Δ.122 καθορίζεται σε συνάρτηση με τις μελλοντικές υποχρεώσεις των εργοδοτών ως προς την καταβολή κοινωνικών παροχών. Η ιδανική πηγή για τον υπολογισμό της μεταβλητής Δ.122 όσον αφορά τους εργοδότες που εφαρμόζουν αυτοχρηματοδοτούμενα προγράμματα κοινωνικής ασφάλισης είναι οι εκτιμήσεις που βασίζονται σε αναλογιστικούς υπολογισμούς. Εάν αυτοί οι υπολογισμοί δεν είναι διαθέσιμοι, πρέπει να εφαρμόζονται άλλες μέθοδοι υπολογισμού. Για τον υπολογισμό της μεταβλητής Δ.122, ορισμένες χώρες, π.χ., χρησιμοποιούν τις παρατηρήσιμες αυτοχρηματοδοτούμενες κοινωνικές παροχές που καταβάλλονται, αφαιρώντας τις τυχόν εργοδοτικές εισφορές κοινωνικής ασφάλισης.
      Η μεταβλητή Δ.122 περιλαμβάνει ιδίως τις τεκμαρτές εργοδοτικές εισφορές κοινωνικής ασφάλισης για συντάξεις και ιατροφαρμακευτική περίθαλψη. Περιλαμβάνει επίσης ποσό ίσο με την αξία των μισθών και ημερομισθίων που εξακολουθούν να καταβάλλουν προσωρινά οι εργοδότες σε περίπτωση ασθένειας, μητρότητας, τραυματισμού κατά την εργασία, αναπηρίας, απόλυσης ως υπεράριθμου προσωπικού κ.λπ. των μισθωτών τους, εάν το ποσό αυτό μπορεί να διαχωριστεί.
      Παρέχονται παραδείγματα στο προσάρτημα του παραρτήματος II.
      Αναφορά ΕΣΟΛ 95: 4.10 (κωδικός Δ.122) και 4.12γ)
      Δ.1221   Εγγυημένη αμοιβή σε περίπτωση ασθένειας
      Αυτή η μεταβλητή καλύπτει τα ποσά που καταβάλλονται απευθείας από τον εργοδότη στους μισθωτούς προκειμένου να διατηρήσουν την αμοιβή τους σε περίπτωση ασθένειας, μητρότητας ή εργατικού ατυχήματος και να αντισταθμίσουν την απώλεια των αποδοχών τους, μείον τις τυχόν επιστροφές που καταβάλλουν τα ιδρύματα κοινωνικής ασφάλισης.
      Δ.1222   Τεκμαρτές εργοδοτικές εισφορές κοινωνικής ασφάλισης για συντάξεις και ιατροφαρμακευτική περίθαλψη
      Αυτή η συνιστώσα της μεταβλητής Δ.122 καλύπτει τις τεκμαρτές εισφορές σε αυτοχρηματοδοτούμενα συστήματα συνταξιοδότησης και ιατροφαρμακευτικής περίθαλψης, ιδίως στο δημόσιο τομέα. Σε ορισμένες ευρωπαϊκές χώρες, οι εργοδότες του ευρύτερου δημόσιου τομέα εφαρμόζουν αυτοχρηματοδοτούμενα συστήματα συνταξιοδότησης είτε για όλους τους μισθωτούς είτε για ειδικές ομάδες («δημόσιοι υπάλληλοι»). Σε αυτές τις περιπτώσεις, ο εργοδότης δεν δημιουργεί ειδικά αποθεματικά ούτε συσσωρεύει στοιχεία ενεργητικού με σκοπό την καταβολή συντάξεων στο μέλλον. Για τους εν λόγω μισθωτούς πρέπει να συνυπολογίζονται οι τεκμαρτές εργοδοτικές εισφορές σε συστήματα συνταξιοδότησης και ιατροφαρμακευτικής περίθαλψης.
      Δ.1223   Πληρωμές σε μισθωτούς που φεύγουν από την επιχείρηση
      Συνιστά ποσά τα οποία πράγματι καταβάλλονται στους εργαζομένους που απολύονται (αποζημίωση λόγω απόλυσης και αντισταθμιστική αποζημίωση προειδοποίησης), εφόσον οι εν λόγω πληρωμές συνδέονται με συλλογική σύμβαση ή μια τέτοια σύνδεση δεν είναι γνωστή. Οι πληρωμές που δεν συνδέονται με συλλογική σύμβαση περιλαμβάνονται στη μεταβλητή Δ.11112.
      Οι πληρωμές που καταβάλλονται στους μισθωτούς κατά τη συνταξιοδότησή τους, π.χ. ως μέρος του συνταξιοδοτικού δικαιώματός τους, δεν πρέπει να περιλαμβάνονται στη μεταβλητή Δ.1223.
      Δ.1224   Λοιπές τεκμαρτές εργοδοτικές εισφορές κοινωνικής ασφάλισης
      Αυτή η συνιστώσα αφορά όλες τις άλλες τεκμαρτές εργοδοτικές εισφορές κοινωνικής ασφάλισης που δεν αναφέρονται αλλού, όπως οι υποτροφίες σπουδών για μισθωτούς και για μέλη των οικογενειών τους ή η εγγυημένη αμοιβή σε περίπτωση αναγκαστικής μείωσης του χρόνου εργασίας. Η αμοιβή αυτή συνιστά τα ποσά που καταβάλλει απευθείας ο εργοδότης στους μισθωτούς προκειμένου να διατηρήσουν την αμοιβή τους σε περίπτωση αναγκαστικής μείωσης του χρόνου εργασίας, μείον τις τυχόν επιστροφές που καταβάλλουν στον εργοδότη τα ιδρύματα κοινωνικής ασφάλισης.
      Δ.123   Εργοδοτικές εισφορές κοινωνικής ασφάλισης για μαθητευομένους
      Αυτή η μεταβλητή συνιστά τα ποσά των εισφορών που πράγματι καταβάλλονται και τις τυχόν τεκμαρτές εισφορές για μαθητευομένους. Οι τεκμαρτές εργοδοτικές εισφορές κοινωνικής ασφάλισης για μαθητευομένους, εάν υπάρχουν, είναι συνήθως ελάχιστες.
      Αναφορά ΕΣΟΛ 95: 4.09 (κωδικός Δ.121), 4.10 (κωδικός Δ.122) και 4.12δ)
      Δ.2   Δαπάνες επαγγελματικής κατάρτισης που πραγματοποιεί ο εργοδότης
      Περιλαμβάνουν: δαπάνες για υπηρεσίες και μέσα επαγγελματικής κατάρτισης (και για τους μαθητευομένους, αλλά όχι οι αμοιβές τους), μικροεπισκευές και συντήρηση κτιρίων και εγκαταστάσεων, εκτός των δαπανών προσωπικού· δαπάνες για συμμετοχή σε μαθήματα· αμοιβές εξωτερικών διδασκόντων· δαπάνες για διδακτικά βοηθήματα και εργαλεία που χρησιμοποιούνται στην κατάρτιση· ποσά που καταβάλλει η επιχείρηση σε οργανισμούς επαγγελματικής κατάρτισης κ.λπ. Οι επιδοτήσεις για επαγγελματική κατάρτιση πρέπει να αφαιρούνται.
      Αναφορά ΕΣΟΛ 95: Ενδιάμεση κατανάλωση
      Δ.3   Λοιπές δαπάνες που πραγματοποιεί ο εργοδότης
      Περιλαμβάνουν ιδίως:
      
                  —
               
               
                  δαπάνες πρόσληψης (είναι τα ποσά που καταβάλλονται σε γραφεία πρόσληψης προσωπικού, οι δαπάνες δημοσίευσης αγγελιών στον Τύπο για θέσεις απασχόλησης, τα έξοδα ταξιδιού που καταβάλλονται στους υποψηφίους που καλούνται για συνέντευξη, τα επιδόματα εγκατάστασης που καταβάλλονται στο νεοπροσληφθέν προσωπικό κ.λπ. Δεν περιλαμβάνουν τα τρέχοντα διοικητικά έξοδα (δαπάνες γραφείου, μισθοί προσωπικού κ.λπ.),
               
            
                  —
               
               
                  στολές εργασίας που παρέχει ο εργοδότης.
               
            Παραδείγματα παρέχονται στο προσάρτημα του παραρτήματος II.
      Αναφορά ΕΣΟΛ 95: Ενδιάμεση κατανάλωση
      Δ.4   Φόροι που πληρώνει ο εργοδότης
      Αυτή η μεταβλητή καλύπτει όλους τους φόρους που βασίζονται στις μισθολογικές δαπάνες ή στην απασχόληση. Οι φόροι αυτοί θεωρούνται κόστος εργασίας.
      Η μεταβλητή Δ.4 καλύπτει επίσης τους πρόσθετους φόρους εν είδει προστίμου που καταβάλλονται σε ορισμένες ευρωπαϊκές χώρες από τους εργοδότες που απασχολούν υπερβολικά μικρό αριθμό ατόμων με αναπηρία, καθώς και τους παρόμοιους φόρους ή ποσά.
      Αναφορά ΕΣΟΛ 95: 4.23γ) (κωδικός Δ.29)
      Δ.5   Επιδοτήσεις που λαμβάνει ο εργοδότης
      Πρόκειται για όλα τα ποσά που λαμβάνει ο εργοδότης υπό μορφήν επιδοτήσεων γενικού χαρακτήρα για την πληρωμή μέρους ή όλου του κόστους των άμεσων αμοιβών αλλά όχι για την κάλυψη των δαπανών κοινωνικής ασφάλισης ή επαγγελματικής κατάρτισης. Δεν περιλαμβάνονται οι πληρωμές που λαμβάνει ο εργοδότης από τα ιδρύματα κοινωνικής ασφάλισης ή τα επικουρικά ασφαλιστικά ταμεία.
      Αναφορά ΕΣΟΛ 95: 4.37α) (κωδικός Δ.39)
      
         (1)  Η κάλυψη του τίτλου Λ της NACE Αναθ.1.1 είναι προαιρετική. Η κάλυψη των μισθωτών που εργάζονται σε επιχειρήσεις οι οποίες απασχολούν λιγότερο από δέκα εργαζομένους είναι επίσης προαιρετική. Οι κωδικοί διαβίβασης για τις οικονομικές δραστηριότητες της NACE Αναθ. 1.1, η χώρα ή η περιφέρεια σύμφωνα με την ισχύουσα ταξινόμηση NUTS και οι τάξεις μεγέθους ορίζονται από την Eurostat σε έγγραφο σχετικά με την εφαρμογή.
      
         (2)  Για την αποφυγή διπλής λογιστικής εγγραφής, οι ώρες εργασίας που πραγματοποιήθηκαν από άτομα που απασχολούνται από γραφεία ευρέσεως εργασίας πρέπει να περιλαμβάνονται στην κατηγορία της NACE όπου εμπίπτει το γραφείο ευρέσεως εργασίας (NACE Αναθ.1.1, τάξη 74.50) και όχι στην κατηγορία της NACE όπου εμπίπτει η επιχείρηση για την οποία πράγματι εργάζονται.
      
         (3)  Ως «εξωτερικός εργαζόμενος» νοείται το άτομο που δέχεται να εργαστεί για συγκεκριμένη επιχείρηση ή να παράσχει ορισμένη ποσότητα αγαθών ή υπηρεσιών σε συγκεκριμένη επιχείρηση δυνάμει προηγούμενης συμφωνίας ή σύμβασης με την εν λόγω επιχείρηση, αλλά του οποίου ο τόπος εργασίας δεν βρίσκεται εντός της επιχείρησης [αναφορά ΕΣΟΛ 95: σημείο 11.13 ζ)]. Οι ώρες εργασίας που πραγματοποιήθηκαν από τους εξωτερικούς εργαζομένους μπορούν να υπολογιστούν.
      
         (4)  Εάν προτιμάται, ο μέσος αριθμός μπορεί να βασίζεται στον εβδομαδιαίο (ή ημερήσιο) αριθμό μισθωτών κατά το έτος αναφοράς. Μπορεί να γίνει επίσης δεκτός ο μέσος αριθμός που βασίζεται στον τριμηνιαίο αριθμό μισθωτών.
      
         (5)  Οι μη αμειβόμενες ώρες εργασίας που πραγματοποιήθηκαν ως συνιστώσα των «ωρών εργασίας που πραγματοποιήθηκαν» χρειάζεται συχνά να υπολογιστούν βάσει, π.χ., στοιχείων από έρευνες νοικοκυριών.
      
         Προσάρτημα του παραρτήματος II
         Ενδεικτικά παραδείγματα της ταξινόμησης ορισμένων στοιχείων του κόστους εργασίας
         Δ.11111:   Άμεσες αμοιβές, επιμίσθια (bonus) και επιδόματα που καταβάλλονται κάθε περίοδο μισθοδοσίας
         Οι πληρωμές που υπάγονται στο στοιχείο κόστους εργασίας Δ.11111 έχουν τα εξής χαρακτηριστικά:
         
                      
                  
                  
                     
                        Συνιστούν: καταβολή μετρητών από τον εργοδότη στον μισθωτό.
                  
               
                      
                  
                  
                     
                        Δεν συνιστούν:
                     
                                 —
                              
                              
                                 πληρωμές που καταβάλλονται ad hoc ή λιγότερο συχνά από τις τακτικές αμοιβές (αυτές υπάγονται στη μεταβλητή Δ.11112),
                              
                           
                                 —
                              
                              
                                 πληρωμές σε είδος (αυτές υπάγονται στη μεταβλητή Δ.1114),
                              
                           
                                 —
                              
                              
                                 πληρωμές σε προγράμματα αποταμίευσης υπέρ των εργαζομένων (αυτές υπάγονται στη μεταβλητή Δ.1112),
                              
                           
                                 —
                              
                              
                                 πληρωμές για την κάλυψη συγκεκριμένης περιόδου κατά την οποία δεν πραγματοποιήθηκε εργασία (αυτές υπάγονται στη μεταβλητή Δ.1113 ή, σε περίπτωση ασθένειας, στη μεταβλητή Δ.1221).
                              
                           
               
                      
                  
                  
                     
                        Μπορεί:
                     
                     
                                 —
                              
                              
                                 να είναι επιμίσθια (bonus) που καταβάλλονται λόγω επικινδυνότητας της εργασίας ή για εργασία με βάρδιες,
                              
                           
                                 —
                              
                              
                                 να καταβάλλονται εβδομαδιαίως ή μηνιαίως, ανάλογα με τη συνήθη περίοδο μισθοδοσίας,
                              
                           
                                 —
                              
                              
                                 να αντικατοπτρίζουν τις επιδόσεις ενός μισθωτού ή ομάδας μισθωτών.
                              
                           
               Παραδείγματα: Πληρωμές που εμπίπτουν στη μεταβλητή Δ.11111
         
                     Στοιχείο
                  
                  
                     Περιγραφή
                  
               
                     Επίδομα αποδημίας/Επίδομα λόγω κόστους ζωής
                  
                  
                     Πληρωμή σε μισθωτούς που εργάζονται εκτός της συνήθους χώρας καταγωγής ή διαμονής τους/του συνήθους τόπου κατοικίας τους προκειμένου να καλυφθεί η διαφορά του κόστους ζωής
                  
               
                     Επίδομα στέγης
                  
                  
                     Πληρωμή για την κάλυψη των εξόδων στέγασης
                  
               
                     Αμοιβή επιφυλακής ή εφημερίας
                  
                  
                     Πληρωμή σε μισθωτούς που πρέπει να είναι διαθέσιμοι προς εργασία σε περιόδους εκτός του κανονικού ωραρίου εργασίας
                  
               
                     Πρόσθετες αμοιβές λόγω επικινδυνότητας ή κινδύνων
                  
                  
                     Επιμίσθιο (bonus) που καταβάλλεται σε μισθωτούς λόγω επικινδυνότητας της εργασίας, π.χ. λόγω της χρήσης επικίνδυνων χημικών ουσιών
                  
               
                     Επίδομα αναγκαστικής μείωσης του χρόνου εργασίας
                  
                  
                     Επιπλέον (μη εγγυημένη) πληρωμή για την πλήρη ή μερική αποζημίωση μισθωτών λόγω αναγκαστικής μείωσης του κανονικού ωραρίου εργασίας (οι εγγυημένες πληρωμές εμπίπτουν στη μεταβλητή Δ.1224)
                  
               
                     Προμήθειες επί των πωλήσεων
                  
                  
                     Επιμίσθιο (bonus) που καταβάλλεται βάσει του αριθμού προϊόντων που πωλήθηκαν
                  
               
                     Αμοιβή υπερωριακής απασχόλησης
                  
                  
                     Προσαυξημένες αποδοχές για ώρες εργασίας που πραγματοποιήθηκαν πέραν του κανονικού ωραρίου εργασίας
                  
               
                     Επίδομα πιστότητας
                  
                  
                     Συνεχής πληρωμή με σκοπό την ενθάρρυνση ή τη δέσμευση των απασχολουμένων μισθωτών να παραμείνουν στον ίδιο εργοδότη
                  
               
                     Αμοιβή βάσει αποδοτικότητας
                  
                  
                     Προσαυξημένες αποδοχές που πραγματοποιούνται με βάση τον αριθμό προϊόντων που κατασκεύασε ο μισθωτός, π.χ. αριθμός κατασκευασμένων ενδυμάτων
                  
               
                     Αμοιβή για εργασία με βάρδιες
                  
                  
                     Προσαυξημένες αποδοχές για εργασία που πραγματοποιήθηκε πέραν του κανονικού ωραρίου εργασίας, π.χ. τη νύχτα
                  
               Δ.11112:   Άμεσες αμοιβές, επιμίσθια (bonus) και επιδόματα που δεν καταβάλλονται κάθε περίοδο μισθοδοσίας
         Οι πληρωμές που υπάγονται στο στοιχείο κόστους εργασίας Δ.11112 έχουν τα εξής χαρακτηριστικά:
         
                      
                  
                  
                     
                        Συνιστούν: καταβολή μετρητών από τον εργοδότη στον μισθωτό.
                  
               
                      
                  
                  
                     
                        Δεν συνιστούν:
                     
                                 —
                              
                              
                                 πληρωμές που καταβάλλονται κάθε περίοδο μισθοδοσίας (αυτές μπορεί να υπάγονται στη μεταβλητή Δ.11111),
                              
                           
                                 —
                              
                              
                                 πληρωμές σε είδος (αυτές υπάγονται στη μεταβλητή Δ.1114),
                              
                           
                                 —
                              
                              
                                 πληρωμές σε προγράμματα αποταμίευσης υπέρ των εργαζομένων (αυτές υπάγονται στη μεταβλητή Δ.1112),
                              
                           
                                 —
                              
                              
                                 πληρωμές για την κάλυψη συγκεκριμένης περιόδου κατά την οποία δεν πραγματοποιήθηκε εργασία (αυτές υπάγονται στη μεταβλητή Δ.1113 ή, σε περίπτωση ασθένειας, στη μεταβλητή Δ.1221).
                              
                           
               
                      
                  
                  
                     
                        Μπορούν:
                     
                                 —
                              
                              
                                 να αποτελούν επίδομα για ειδικές δαπάνες ή έξοδα,
                              
                           
                                 —
                              
                              
                                 να αντικατοπτρίζουν τις επιδόσεις ενός μισθωτού ή ομάδας μισθωτών,
                              
                           
                                 —
                              
                              
                                 να συνιστούν υποχρεωτική πληρωμή προβλεπόμενη στη σύμβαση εργασίας ή τη συλλογική σύμβαση,
                              
                           
                                 —
                              
                              
                                 να είναι πληρωμές που είναι στη διακριτική ευχέρεια του εργοδότη,
                              
                           
                                 —
                              
                              
                                 να καταβάλλονται σε ακαθόριστη ή καθορισμένη χρονική στιγμή κατά τη διάρκεια του έτους.
                              
                           
               Παραδείγματα: Πληρωμές που εμπίπτουν στη μεταβλητή Δ.11112
         
                     Στοιχείο
                  
                  
                     Περιγραφή
                  
               
                     Επίδομα πολυετούς εργασίας
                  
                  
                     Καταβάλλεται εφάπαξ σε μισθωτό ο οποίος έχει εργαστεί στον εργοδότη για συγκεκριμένο αριθμό ετών
                  
               
                     Επιμίσθιο λόγω αποχώρησης από την επιχείρηση ή συνταξιοδότησης
                  
                  
                     Πληρωμή λόγω αποχώρησης από την επιχείρηση ή συνταξιοδότησης, η οποία δεν σχετίζεται με τα συνταξιοδοτικά δικαιώματα, εάν οι εν λόγω πληρωμές δεν συνδέονται με συλλογική σύμβαση. (Στην αντίθετη περίπτωση, ή εάν δεν υπάρχουν στοιχεία για πιθανή διασύνδεση με συλλογική σύμβαση, οι υπό εξέταση πληρωμές εμπίπτουν στη μεταβλητή Δ.1223)
                  
               
                     «Χρυσή χειραψία»
                  
                  
                     Έκτακτες πληρωμές οι οποίες καταβάλλονται σε μισθωτούς που φεύγουν από την επιχείρηση, εάν αυτές οι πληρωμές δεν συνδέονται με συλλογική σύμβαση. (Στην αντίθετη περίπτωση, ή εάν δεν υπάρχουν στοιχεία για πιθανή διασύνδεση, οι υπό εξέταση πληρωμές καταχωρίζονται στη μεταβλητή Δ.1223)
                  
               
                     Κίνητρο πρόσληψης
                  
                  
                     Εφάπαξ πληρωμή που καταβάλλεται σε νεοπροσληφθέντα μισθωτό κατά την ανάληψη των καθηκόντων του
                  
               
                     Καταβολή καθυστερουμένων χρηματικών παροχών
                  
                  
                     Πληρωμές οι οποίες αντιστοιχούν σε αυξήσεις των άμεσων αμοιβών που εφαρμόζονται αναδρομικά
                  
               
                     Επιμίσθιο (bonus) συγχώνευσης της επιχείρησης
                  
                  
                     Εφάπαξ πληρωμή που καταβάλλεται σε μισθωτούς κατόπιν συγχώνευσης της επιχείρησης
                  
               
                     Επίδομα αναγνώρισης μισθωτού
                  
                  
                     Έκτακτη πληρωμή που καταβάλλεται από τον εργοδότη για να επιβραβεύσει μεμονωμένους μισθωτούς ή ομάδες μισθωτών
                  
               
                     Επιμίσθια (bonus)/επιδόματα για την επίτευξη των στόχων παραγωγικότητας
                  
                  
                     Πληρωμές που καταβάλλονται εφόσον ένας μισθωτός ή μια ομάδα μισθωτών επιτύχει προκαθορισμένους στόχους, π.χ. όσον αφορά τις πωλήσεις, την υπηρεσία εξυπηρέτησης πελατών ή τους προϋπολογισμούς
                  
               
                     Ειδικό επιμίσθιο (bonus) λόγω εορτών
                  
                  
                     Καταβάλλεται κατά την περίοδο ορισμένων εορτών, π.χ. των Χριστουγέννων
                  
               
                     Συμμετοχή στα κέρδη της επιχείρησης και δικαιώματα ανατίμησης μετοχής
                  
                  
                     Πληρωμή σε χρήμα η οποία υπολογίζεται σε συνάρτηση με τα κέρδη της επιχείρησης. Τα δικαιώματα ανατίμησης μετοχής συνιστούν μια μορφή συμμετοχής στα κέρδη της επιχείρησης, παρέχοντας στον μισθωτό το δικαίωμα να εισπράττει μελλοντικά πληρωμή σε χρήμα η οποία θα βασίζεται στην αύξηση της τιμής των μετοχών της επιχείρησης ως προς ένα καθορισμένο επίπεδο κατά τη διάρκεια καθορισμένης χρονικής περιόδου. Τα δικαιώματα ανατίμησης μετοχής πρέπει να υπολογίζονται κατά τη στιγμή της πληρωμής σε χρήμα και να αφορούν την εν λόγω στιγμή, ανεξάρτητα από την αξία κατά την ημερομηνία χορήγησης ή τη διάρκεια της περιόδου κτήσης των δικαιωμάτων
                  
               
                     Τριμηνιαίο εταιρικό επιμίσθιο (bonus)
                  
                  
                     Καταβάλλεται σε τριμηνιαία βάση και υπολογίζεται σε συνάρτηση με τα κέρδη ή την αποδοτικότητα του εργοδότη (η περίοδος μισθοδοσίας θεωρείται ότι δεν είναι τριμηνιαία)
                  
               
                     13ος ή 14ος μισθός
                  
                  
                     Ετήσιες έκτακτες πληρωμές
                  
               
                     Ετήσιο εταιρικό επιμίσθιο (bonus)
                  
                  
                     Καταβάλλεται εφάπαξ κάθε χρόνο και υπολογίζεται σε συνάρτηση με τα κέρδη ή την αποδοτικότητα του εργοδότη
                  
               Δ.1113:   Πληρωμές για ημέρες εργασίας που δεν πραγματοποιήθηκαν
         Παραδείγματα: Πληρωμές που εμπίπτουν στη μεταβλητή Δ.1113
         
                     Στοιχείο
                  
                  
                     Περιγραφή
                  
               
                     Επίδομα αδείας
                  
                  
                     Πληρωμές που καταβάλλονται σε μισθωτούς για την κάλυψη των ημερών εργασίας που δεν πραγματοποιήθηκαν λόγω ετήσιας άδειας και εθνικών ή τοπικών αργιών. (Οι πληρωμές που πραγματοποιεί ο εργοδότης για να καλύψει την απουσία μισθωτών λόγω αναρρωτικής άδειας ή άδειας μητρότητας καταλογίζονται ως εργοδοτικές εισφορές κοινωνικής ασφάλισης στη μεταβλητή Δ.1221)
                  
               
                     Ειδική άδεια
                  
                  
                     Πληρωμές που καταβάλλονται σε μισθωτούς για την κάλυψη των ημερών εργασίας που δεν πραγματοποιήθηκαν για ειδικούς προσωπικούς λόγους, όπως γάμος, θάνατος μέλους της οικογένειας, εκπροσώπηση σωματείου, στρατιωτική θητεία ή συμμετοχή σε σώμα ενόρκων. (Οι πληρωμές που πραγματοποιεί ο εργοδότης για να καλύψει την απουσία μισθωτών λόγω αναρρωτικής άδειας ή άδειας μητρότητας καταλογίζονται ως εργοδοτικές εισφορές κοινωνικής ασφάλισης στη μεταβλητή Δ.1221)
                  
               Δ.1114:   Αμοιβές σε είδος και οι συνιστώσες τους
         Παραδείγματα: Αμοιβές που εμπίπτουν στη μεταβλητή Δ.1114
         
                     Στοιχείο
                  
                  
                     Περιγραφή
                  
                  
                     Περαιτέρωανάλυση
                  
               
                     Μείωση της τιμής των προϊόντων
                  
                  
                     Ο εργοδότης πωλεί προϊόντα σε μισθωτούς σε μειωμένες τιμές. Τα έσοδα σε είδος αντιστοιχούν στη διαφορά μεταξύ της αγοραίας τιμής και της μειωμένης τιμής
                  
                  
                     Δ.11141
                  
               
                     Δωρεάν ή επιδοτούμενη στέγη
                  
                  
                     Ο εργοδότης καταβάλλει τα έξοδα στέγασης των μισθωτών πλήρως ή εν μέρει. Και πάλι, τα έσοδα σε είδος υπολογίζονται κατόπιν σύγκρισης με την αγοραία τιμή
                  
                  
                     Δ.11142
                  
               
                     Χρήση αυτοκινήτου που ανήκει στον εργοδότη
                  
                  
                     Ο εργοδότης καλύπτει τα έξοδα κίνησης του αυτοκινήτου δικής του ιδιοκτησίας το οποίο διαθέτει στο μισθωτό για επαγγελματικούς λόγους, καθώς και για ιδιωτική χρήση. (Τα έσοδα σε είδος αντιστοιχούν στην αξία χρήσης του ιδιωτικού αυτοκινήτου)
                  
                  
                     Δ.11143
                  
               
                     Δωρεάν ή επιδοτούμενα καύσιμα
                  
                  
                     Ο εργοδότης καλύπτει πλήρως ή εν μέρει τα έξοδα καυσίμου για την ιδιωτική χρήση, από το μισθωτό, αυτοκινήτου που ανήκει στον εργοδότη. Τα έσοδα σε είδος αντιστοιχούν στην τρέχουσα αξία αυτής της παροχής
                  
                  
                     Δ.11143
                  
               
                     Προγράμματα για την αγορά μετοχών
                  
                  
                     Πληρωμές σε είδος που βασίζονται σε μετοχές, μέσω των οποίων χορηγούνται μετοχές σε μισθωτούς στο πλαίσιο του συνολικού «πακέτου» αποδοχών τους. Ο μισθωτός λαμβάνει τις μετοχές αμελλητί σε τιμή χαμηλότερη από την αγοραία τιμή. (Τα δικαιώματα ανατίμησης μετοχής αποτελούν μορφές πληρωμών βασιζόμενων σε μετοχές και καταβλητέων τοις μετρητοίς και πρέπει να καταχωρίζονται στη μεταβλητή Δ.11112)
                  
                  
                     Δ.11144
                  
               
                     Δικαιώματα προαίρεσης για την αγορά μετοχών
                  
                  
                     Πληρωμές σε είδος που βασίζονται σε μετοχές, μέσω των οποίων χορηγούνται μετοχές σε μισθωτούς στο πλαίσιο του συνολικού «πακέτου» αποδοχών τους. Ο μισθωτός αποκτά το δικαίωμα να αγοράσει μετοχές σε καθορισμένη χρονική στιγμή στο μέλλον σε ήδη κατά τον παρόντα χρόνο προκαθορισμένη τιμή. (Τα δικαιώματα ανατίμησης μετοχής αποτελούν μορφές πληρωμών βασιζόμενων σε μετοχές και καταβλητέων τοις μετρητοίς και πρέπει να καταχωρίζονται στη μεταβλητή Δ.11112)
                  
                  
                     Δ.11144
                  
               
                     Δωρεάν ή επιδοτούμενες θέσεις στάθμευσης στον τόπο εργασίας
                  
                  
                     Ο εργοδότης παρέχει χώρο στάθμευσης για μισθωτούς σε μειωμένη ή μηδενική τιμή. Τα έσοδα σε είδος αντιστοιχούν στην τρέχουσα αξία αυτής της παροχής
                  
                  
                     Δ.11145
                  
               
                     Δωρεάν ή επιδοτούμενη χρήση κινητού τηλεφώνου
                  
                  
                     Ο εργοδότης παρέχει κινητό τηλέφωνο για επαγγελματική και ιδιωτική χρήση και πληρώνει όλα τα σχετικά έξοδα. Τα έσοδα σε είδος αντιστοιχούν στην τρέχουσα αξία αυτής της παροχής
                  
                  
                     Δ.11145
                  
               
                     Δωρεάν ή επιδοτούμενη μετάβαση προς και από τον τόπο εργασίας
                  
                  
                     Τα έξοδα που πραγματοποιεί ο μισθωτός για τη μετάβασή του προς και από το χώρο εργασίας καταβάλλονται πλήρως ή εν μέρει. Τα έσοδα σε είδος αντιστοιχούν στην τρέχουσα αξία αυτής της παροχής, όπως προαναφέρεται
                  
                  
                     Δ.11145
                  
               
                     Δωρεάν ή επιδοτούμενα γεύματα
                  
                  
                     Ο εργοδότης παρέχει στο μισθωτό γεύματα σε μειωμένη ή μηδενική τιμή. Τα έσοδα σε είδος αντιστοιχούν στην τρέχουσα αξία αυτής της παροχής, όπως προαναφέρεται
                  
                  
                     Δ.11145
                  
               Δ.121:   Πραγματικές εργοδοτικές εισφορές κοινωνικής ασφάλισης
         Παραδείγματα: Πληρωμές που εμπίπτουν στη μεταβλητή Δ.121
         
                     Στοιχείο
                  
                  
                     Περιγραφή
                  
                  
                     Περαιτέρω ανάλυση
                  
               
                     Εργοδοτικές εισφορές σε σύστημα ασφάλισης για άτομα με αναπηρία
                  
                  
                     Τακτικές μη αυτοχρηματοδοτούμενες πληρωμές που καταβάλλει ο εργοδότης στο σύστημα ασφάλισης
                  
                  
                     Δ.1211
                  
               
                     Θεσμοθετημένες εργοδοτικές εισφορές σε συνταξιοδοτικά ταμεία
                  
                  
                     Ο εργοδότης, κατά την περίοδο απασχόλησης του μισθωτού, καταβάλλει εισφορές σε συνταξιοδοτικά ταμεία που διοικούνται από ταμείο κοινωνικής ασφάλισης, ασφαλιστική επιχείρηση ή αυτόνομο συνταξιοδοτικό ταμείο
                  
                  
                     Δ.1211
                  
               
                     Προσαυξημένες εργοδοτικές εισφορές σε συνταξιοδοτικά ταμεία
                  
                  
                     Ο εργοδότης καταβάλλει επιπλέον εισφορές στο συνταξιοδοτικό ταμείο του μισθωτού
                  
                  
                     Δ.1212
                  
               Δ.122:   Τεκμαρτές εργοδοτικές εισφορές κοινωνικής ασφάλισης
         Παραδείγματα: Πληρωμές που εμπίπτουν στη μεταβλητή Δ.122
         
                     Στοιχείο
                  
                  
                     Περιγραφή
                  
                  
                     Περαιτέρω ανάλυση
                  
               
                     Πληρωμές κατά την άδεια μητρότητας
                  
                  
                     Ο εργοδότης καταβάλλει τις πληρωμές αυτές απευθείας στο μισθωτό κατά τη μητρότητα ως αντιστάθμισμα της απώλειας εσόδων
                  
                  
                     Δ.1221
                  
               
                     Τεκμαρτές εργοδοτικές εισφορές κοινωνικής ασφάλισης για τη συνταξιοδότηση δημοσίων υπαλλήλων
                  
                  
                     Ο εργοδότης δεν καταβάλλει εισφορές σε συνταξιοδοτικό ταμείο κατά την περίοδο απασχόλησης του μισθωτού. Οι συντάξεις καταβάλλονται αργότερα από τους ίδιους πόρους του εργοδότη
                  
                  
                     Δ.1222
                  
               
                     Πληρωμές σε συστήματα πρόωρης συνταξιοδότησης για μισθωτούς μερικής απασχόλησης
                  
                  
                     Συμπληρωματικές πληρωμές που καταβάλλει ο εργοδότης σε συστήματα πρόωρης συνταξιοδότησης για μισθωτούς μερικής απασχόλησης
                  
                  
                     Δ.1222
                  
               
                     Αποζημίωση απόλυσης δυνάμει συλλογικής σύμβασης
                  
                  
                     Ο εργοδότης καταβάλλει την εν λόγω αποζημίωση απευθείας στους μισθωτούς που φεύγουν από την επιχείρηση
                  
                  
                     Δ.1223
                  
               
                     Υποτροφίες σπουδών
                  
                  
                     Ο εργοδότης καλύπτει ένα μέρος ή το σύνολο των εξόδων που συνεπάγεται η άσχετη προς την εργασία κατάρτιση που πραγματοποιείται εκτός της επιχείρησης
                  
                  
                     Δ.1224
                  
               
                     Επίδομα γάμου ή τέκνων
                  
                  
                     Πληρωμή που καταβάλλεται στο μισθωτό μετά το συγκεκριμένο γεγονός
                  
                  
                     Δ.1224
                  
               
                     Δωρεάν ή επιδοτούμενη εκπαίδευση τέκνων
                  
                  
                     Τα δίδακτρα για τα τέκνα του μισθωτού καταβάλλονται πλήρως ή εν μέρει
                  
                  
                     Δ.1224
                  
               
                     Επίδομα αναγκαστικής μείωσης του χρόνου εργασίας
                  
                  
                     Εγγυημένη πληρωμή με σκοπό να αποζημιωθούν πλήρως ή εν μέρει οι μισθωτοί για την αναγκαστική μείωση του χρόνου εργασίας. (Οι επιπλέον πληρωμές, που καταβάλλονται κάθε περίοδο μισθοδοσίας, υπάγονται στη μεταβλητή Δ.11111)
                  
                  
                     Δ.1224
                  
               Δ.2:   Δαπάνες επαγγελματικής κατάρτισης που πραγματοποιεί ο εργοδότης
         Παραδείγματα: Πληρωμές που εμπίπτουν στη μεταβλητή Δ.2
         
                     Στοιχείο
                  
                  
                     Περιγραφή
                  
               
                     Δίδακτρα για εκπαιδευτές εκτός της επιχείρησης
                  
                  
                     Έξοδα που αφορούν την επαγγελματική κατάρτιση μισθωτών που οργανώνεται, π.χ. με τη μορφή ενδοεπιχειρησιακών σεμιναρίων (οι τυχόν επιδοτήσεις υπάγονται στη μεταβλητή Δ.5 και πρέπει να αποκλείονται)
                  
               
                     Δαπάνες για διδακτικά βοηθήματα
                  
                  
                     Έξοδα που αφορούν την επαγγελματική κατάρτιση, π.χ. με τη μορφή ηλεκτρονικών μαθημάτων που διατίθενται στο ενδοδίκτυο της επιχείρησης και καταρτίζονται από ειδικευμένες εταιρείες (οι τυχόν επιδοτήσεις υπάγονται στη μεταβλητή Δ.5 και πρέπει να αποκλείονται)
                  
               Δ.3:   Λοιπές δαπάνες που καταβάλλονται από τον εργοδότη
         Παραδείγματα: Πληρωμές που εμπίπτουν στη μεταβλητή Δ.3
         
                     Στοιχείο
                  
                  
                     Περιγραφή
                  
               
                     Επίδομα ένδυσης
                  
                  
                     Καταβάλλεται στους μισθωτούς επαγγελμάτων που απαιτούν ειδική ενδυμασία (π.χ. για την προστασία ή την παρουσίαση), η οποία δεν προορίζεται για ιδιωτική χρήση
                  
               
                     Έξοδα πρόσληψης
                  
                  
                     Έξοδα των γραφείων ευρέσεως εργασίας ή έξοδα για τη δημοσίευση αγγελιών θέσεων εργασίας
                  
               
                     Επίδομα εγκατάστασης ή μετεγκατάστασης
                  
                  
                     Καταβάλλεται όταν ο μισθωτός αναγκάζεται να αλλάξει τον τόπο κατοικίας του
                  
               
   
   
      ΠΑΡΑΡΤΗΜΑ III
      ΔΙΑΒΙΒΑΣΗ ΣΤΟΙΧΕΙΩΝ ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΑΝΑΛΥΣΕΩΝ ΚΑΤΑ ΟΙΚΟΝΟΜΙΚΗ ΔΡΑΣΤΗΡΙΟΤΗΤΑ, ΤΑΞΗ ΜΕΓΕΘΟΥΣ ΤΗΣ ΕΠΙΧΕΙΡΗΣΗΣ ΚΑΙ ΧΩΡΑ Ή ΠΕΡΙΦΕΡΕΙΑ
      Παρέχονται τρία αρχεία, που αντιστοιχούν στους πίνακες A, B και Γ:
      
                  —
               
               
                  Ο πίνακας A περιέχει εθνικά στοιχεία (μία εγγραφή ανά οικονομική δραστηριότητα σε επίπεδο τίτλου και τμήματος της NACE Αναθ. 1.1)
               
            
                  —
               
               
                  Ο πίνακας B περιέχει εθνικά στοιχεία κατά τάξη μεγέθους (μία εγγραφή ανά οικονομική δραστηριότητα σε επίπεδο τίτλου και τμήματος της NACE Αναθ. 1.1, για κάθε τάξη μεγέθους)
               
            
                  —
               
               
                  Ο πίνακας Γ περιέχει περιφερειακά στοιχεία σε επίπεδο NUTS 1 (μία εγγραφή ανά οικονομική δραστηριότητα σε επίπεδο τίτλου και τμήματος της NACE Αναθ. 1.1, για κάθε περιφέρεια).
               
            Ο πίνακας Γ δεν είναι υποχρεωτικός για τις χώρες στις οποίες το επίπεδο NUTS 1 αντιστοιχεί στο εθνικό επίπεδο. Για μια επιμέρους σειρά μεταβλητών που παρατίθενται στο παράρτημα I, μόνο ο πίνακας A είναι υποχρεωτικός. Αυτές οι μεταβλητές επισημαίνονται στο παράρτημα I.
      Αναγνώριση εγγραφής
      Οι εγγραφές ταξινομούνται σύμφωνα με μια σειρά στοιχείων αναγνώρισης που περιλαμβάνει τα εξής στοιχεία:
      
                  —
               
               
                  το έτος της έρευνας,
               
            
                  —
               
               
                  το είδος του πίνακα,
               
            
                  —
               
               
                  τον κωδικό της χώρας ή της περιφέρειας,
               
            
                  —
               
               
                  την οικονομική δραστηριότητα, και
               
            
                  —
               
               
                  την τάξη μεγέθους.
               
            Οι κωδικοί διαβίβασης για
      
                  —
               
               
                  τις οικονομικές δραστηριότητες της NACE Αναθ. 1.1,
               
            
                  —
               
               
                  τις τάξεις μεγέθους των επιχειρήσεων, και
               
            
                  —
               
               
                  τις χώρες ή τις περιφέρειες,
               
            ορίζονται από τη Eurostat σε έγγραφο σχετικά με την εφαρμογή.
      Σηματοδότης εμπιστευτικότητας
      Οι μεμονωμένες εγγραφές που διαβιβάζονται για τους πίνακες A, B και Γ αποτελούνται από αναγωγικά στοιχεία, δηλαδή από εκτιμήσεις πληθυσμού. Σε περίπτωση απόλυτης ανάγκης, οι μεμονωμένες εγγραφές μπορεί να σηματοδοτούνται ως «εμπιστευτικές». Η εμπιστευτικότητα μπορεί να παραβιαστεί στους πίνακες A, B ή Γ, εάν ο αριθμός των επιχειρήσεων ή των τοπικών μονάδων στον πληθυσμό είναι υπερβολικά μικρός για μεμονωμένη εγγραφή σχετικά με μια δεδομένη οικονομική δραστηριότητα, τάξη μεγέθους ή περιφέρεια. Ασφαλώς, οι κίνδυνοι είναι μεγαλύτεροι όταν οι μεμονωμένες εγγραφές αφορούν μία ή δύο μεγάλες μονάδες. Ομοίως, οι κίνδυνοι για την εμπιστευτικότητα μπορεί να είναι μεγαλύτεροι για τους πίνακες B ή Γ λόγω της περαιτέρω ανάλυσης ανά τάξη μεγέθους και περιφέρεια αντίστοιχα. Πρέπει να χρησιμοποιούνται δύο κωδικοί για τον εντοπισμό των εμπιστευτικών εγγραφών:
      
                   
               
               
                  «1», εάν τα στοιχεία για μεμονωμένη εγγραφή στους πίνακες A, B ή Γ είναι εμπιστευτικά (1)·
               
            
                   
               
               
                  « », εάν τα στοιχεία δεν είναι εμπιστευτικά (προσθέστε ένα διάστημα « », όχι μηδέν «0» ούτε παύλα «–»).
               
            Μεταβλητές
      Οι αιτούμενες μεταβλητές ορίζονται στο παράρτημα I. Τα στοιχεία πρέπει να εισάγονται χωρίς διαστήματα, τελείες ή κόμματα (π.χ., η μορφή «13967» είναι σωστή· οι ακόλουθες εσφαλμένες: «13 967» ή «13.967» ή «13,967»).
      Οι μεταβλητές που λείπουν (ή είναι μηδενικές) πρέπει να κωδικοποιούνται σύμφωνα με τους ακόλουθους κανόνες:
      
                   
               
               
                  «NA» όταν η μεταβλητή δεν είναι διαθέσιμη (ακόμα και αν οπωσδήποτε υπάρχει και είναι μεγαλύτερη από μηδέν).
               
            
                   
               
               
                  «OPT» όταν η μεταβλητή είναι προαιρετική και δεν συμπληρώνεται.
               
            
                   
               
               
                  «0» για μηδενικές τιμές ή για τις μεταβλητές που δεν υφίστανται στην οικεία χώρα.
               
            Οι μεταβλητές που αφορούν τον αριθμό των μισθωτών, το χρόνο εργασίας και τον αριθμό των στατιστικών μονάδων πρέπει να εκφράζονται σε απόλυτες τιμές, δηλαδή με ακέραιους αριθμούς (όχι με δεκαδικά ψηφία ούτε κατά δεκάδες, εκατοντάδες, εκατομμύρια κ.λπ.).
      Οι μεταβλητές που αφορούν δαπάνες πρέπει να εκφράζονται στο εθνικό νόμισμα της οικείας χώρας. Για τις χώρες της ζώνης του ευρώ, τα στοιχεία πρέπει να εκφράζονται σε ευρώ. Οι μονάδες που χρησιμοποιούνται σε κάθε χώρα πρέπει να είναι ταυτόσημες για όλες τις μεταβλητές και πρέπει να εκφράζονται σε απόλυτες τιμές, δηλαδή με ακέραιους αριθμούς (όχι με δεκαδικά ψηφία ούτε κατά δεκάδες, εκατοντάδες, εκατομμύρια κ.λπ.).
      Διαβίβαση
      Τα κράτη μέλη διαβιβάζουν στην Επιτροπή (Eurostat) τα απαιτούμενα δυνάμει του παρόντος κανονισμού δεδομένα και μεταδεδομένα σε ηλεκτρονική μορφή βάσει του προτεινόμενου από τη Eurostat προτύπου ανταλλαγής δεδομένων. Η Eurostat θα δημοσιεύσει αναλυτικό υλικό για τα εγκεκριμένα πρότυπα και θα παράσχει κατευθυντήριες γραμμές σχετικά με τον τρόπο εφαρμογής αυτών των προτύπων σύμφωνα με τις απαιτήσεις του παρόντος κανονισμού.
      
         (1)  Όταν μια μεμονωμένη εγγραφή σηματοδοτείται ως εμπιστευτική, η Eurostat λαμβάνει τα κατάλληλα μέτρα για την προστασία της εμπιστευτικότητας των στοιχείων που υποβάλλονται για τους πίνακες Α, Β και Γ.